
	讗诐 讬诪讜转 讘诪诇讞诪讛 讜讛讗 讗诪专讬' 讛讻讗 讛专讬 讛讬讗 讻讗砖转 讗讬砖 诇讻诇 讚讘专讬讛 诇驻讬' 专''转 讚拽讗讬 讗诪讛讬讜诐 讗诐 诪转讬 讜诪讬讛讜 [诇驻讬' 讛拽讜谞讟专住] 讬''诇 砖讛讬讜 诪驻专砖讬谉 讘讛讚讬讗 [砖诪讛讬讜诐] 转讛讬讛 诪讙讜专砖转 讗讘诇 拽砖讛 讚讗驻讬诇讜 诇驻讬专讜砖 讛拽讜谞讟' 讚讛讻讗 讚讘诪讛讬讜诐 诪转讬 讛讜讬讗 诪讙讜专砖转 诇讗诇转专 诪砖注转 谞转讬谞讛 诪''诪 拽砖讛 讚讛讗 讗讬诇讜 诇讗 谞讛专讙 讗讜专讬讛 讛讬转讛 讘转 砖讘注 讗砖转 讗讬砖 讜注讜讚 拽砖讛 讚讗诐 诇讗 讛讬讛 谞讜转谉 讙讟 讗诇讗 注诇 转谞讗讬 讗诐 讬诪讜转 讗''讻 诪讗讬 讻诇 讛讬讜爪讗 讛诇讗 诇讗 讛讬讛 爪专讬讱 转谞讗讬 讝讛 讗诇讗 诇诪讬 砖讗讬谉 诇讜 讘谞讬诐 讜讬砖 诇讜 讗讞 讜诪讬讛讜 讝讛 讬''诇 讚诇讗讜 讚讜讜拽讗 谞拽讟 讗诐 讬诪讜转 讗诇讗 讻诇讜诪专 讗诐 诇讗 讬讘讗 讘住讜祝 讛诪诇讞诪讛 讜诪砖讜诐 注讬讙讜谞讗 讜谞专讗讛 诇专''转 砖讛讬讜 讻讜转讘讬谉 讙讟 讙诪讜专 讘诇讗 砖讜诐 转谞讗讬 讘爪讬谞注讗 讜讻砖讛讬讛 讞讜讝专 诪谉 讛诪诇讞诪讛 讛讬讛 讻讜谞住讛 讜讛讬转讛 讘转 砖讘注 驻谞讜讬讛 讜讛讗 讚讗诪专讬' 讘讛讝讛讘 (讘''诪 讚祝 谞讟.) 诪讜讟讘 砖讬讘注讜诇 讗讚诐 住驻拽 讗砖转 讗讬砖 讜诇讗 讬诇讘讬谉 驻谞讬 讞讘讬专讜 讘专讘讬诐 诪谞讗 诇谉 诪讚讜讚 拽专讬 诇讛 住驻拽 讗砖转 讗讬砖 讗注''讙 砖讛讬转讛 驻谞讜讬讛 讙诪讜专讛 诇驻讬 砖讙专砖讛 讘爪讬谞注讗 讜诇讗 讛讬讛 讬讚讜注 诇注讜诇诐 讗诐 讛讬讗 诪讙讜专砖转 讗诐 诇讗讜: 讗砖诐 转诇讜讬 讗讬讻讗 讘讬谞讬讬讛讜. 讚诇专''诪 讚讗诪专 讘注讬诇转讛 转诇讜讬讛 诇讗 诪讬讬转讬 讗砖诐 转诇讜讬 讗诇讗 讛讚讘专 转诇讜讬 讜注讜诪讚 讗诐 诪转 诪讗讜转讜 讞讜诇讬 诪讙讜专砖转 诪砖注转 讻转讬讘讛 讜讗诐 诇讗 诪转 讞讬讬讘 讞讟讗转 讜砖诪讗 讗讬 讛讜讛 诪住驻拽讗 诇谉 讗诐 诪转 诪讗讜转讜 讞讜诇讬 讗诐 诇讗讜 讛讬讛 诇专''诪 诪讬讬转讬 谞诪讬 讗砖诐 转诇讜讬: 专讘讬 讬讜住讬 讗讜诪专 讘注讬诇转讛 住驻拽. 讜诪讘讬讗 讗砖诐 转诇讜讬 讜诇讗 讘注讬 专' 讬讜住讬 讞转讬讻讛 诪砖转讬 讞转讬讻讜转 讜讛''谞 住讘专 讘住''驻 讚诐 砖讞讬讟讛 (讻专讬转讜转 讚祝 讻讙.): 专讘 讛讜谞讗 讗诪专 讜讛讬讗 转转谉. 讜讻谉 讛诇讻讛 讚拽讬讬''诇 讻专讘讬 讚讻诇 讛讗讜诪专 注''诪 讻讗讜诪专 诪注讻砖讬讜 讚诪讬 讚讘驻' 拽诪讗 讚拽讬讚讜砖讬谉 (讚祝 讞.) 驻住拽讬谞谉 讛诇讻转讗 讻专''讗 讚讗诪专 讛转拽讚砖讬 诇讬 讘诪谞讛. 讜谞转谉 诇讛 诪谞讛 讞住专 讚讬谞专 讛专讬 讝讜 诪拽讜讚砖转 讜讬砖诇讬诐 讚讻诪讗谉 讚讗诪专 注''诪 讚诪讬 讻讚专讘 讛讜谞讗 讗诪专. 专讘 讚讻诇 讛讗讜诪专 注''诪 讻讗讜诪专 诪注讻砖讬讜 讚诪讬: 讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 讻讜'. 讜诇注讬诇 讙讘讬 讙讟 讛讜讛 诪爪讬 诇诪讬诪专 谞诪讬 砖驻砖讟讛 讬讚讛 讻讜' 讜讛''谞 讛讜讛 诪爪讬 诇诪讬诪专 砖谞拽专注 砖讟专 拽讬讚讜砖讬谉 讗讘诇 诇讗 诪爪讬 诇诪讬诪专 砖谞转讗讻诇讜 诪注讜转 砖诇 拽讚讜砖讬谉 讚讗注''讙 讚谞转讗讻诇讜 诪拽讜讚砖转 讚讘专砖讜转' 讚讬讚讛 拽讗 诪转讗讻诇讬 讻讚讗诪专讬谞谉 讘专讬砖 讛讗讜诪专 (拽讚讜砖讬谉 讚祝 谞讟.):





专砖讘"讗

 诪讗讬 讗讬讻讗 讘讬谉 专讘讬 讬讜住讬 诇专讘讬 诪讗讬专 讗诪专 专讘讬 讬讜讞谞谉 讗砖诐 转诇讜讬 讗讬讻讗 讘讬谞讬讬讛讜. 讜诇专讘讬 诪讗讬专 讚讗诪专 讘注讬诇转讛 转诇讜讬讛 诇讗 诪讬讬转讬 讚讘注讬诇转讛 转诇讜讬讛 讜拽讬讬诪讗 讗诐 诪转讬 诪讗讜转讜 讞讜诇讬 讗讬讙诇讬 诪讬诇转讗 诇诪驻专注 砖诪讙讜专砖转 诪注讬拽专讗 讜讗诐 [讘谞讚驻住: 谞转专驻讗讛] 诪讗讜转讜 讞讜诇讬 谞诪爪讗转 讗砖转 讗讬砖 讙诪讜专讛 诪转讞诇讛 讜注讚 住讜祝 讜讞讟讗转 讛讜讗 讚拽讗 诪讬讬转讬, 讜诇专讘讬 讬讜住讬 讚讗诪专 [讘谞讚驻住: 讘注讬诇转讛 住驻拽] 诪讙讜专砖转 讜讗讬谞讛 诪讙讜专砖转 讛讜讬讗 诇讛 住驻拽 诇注讜诇诐 讜诇注讜诇诐 讗砖诐 转诇讜讬 诪讬讬转讬, 讜诇讛讻讬 讗拽砖讬谞谉 讞讻诪讬诐 讛讬讬谞讜 专讘讬 诪讗讬专 讚讞讻诪讬诐 谞诪讬 讛讻讬 拽讗 讗诪专讬 诪讙讜专砖转 诇讻诇 讚讘专 讜讘诇讘讚 砖讬诪讜转, [讘谞讚驻住: 讜专砖"讬 讝"诇 讙专讬住 讘讚讞讻诪讬诐 诪讙讜专砖转 讜讗讬谞讛 诪讙讜专砖转 讜讙专讬住 谞诪讬 诪讗讬 讗讬讻讗 讘讬谉 专讘讬 讬讜住讬 讜讞讻诪讬诐 讚专讘讬 讝讬专讗 讗讬讻讗 讘讬谞讬讬讛讜 诇专讘讬 讬讜住讬 诇讬转 诇讛 诪讝讜谞讜转 诇讞讻诪讬诐 讗讬转 诇讛 诪讝讜谞讬 讜讙专住讗 讝讜 谞专讗讬转 诇讬 注讬拽专].



专讘 讛讜谞讗 讗诪专 讜讛讬讗 转转谉 讜讻讜' 诪讗讬 讘讬谞讬讬讛讜 讗讬讻讗 讘讬谞讬讬讛讜 砖谞转拽专注 讛讙讟 讗讜 谞讗讘讚. 讜讛讜讗 讛讚讬谉 讚讛讜讬讗 诪爪讬 诇诪讬诪专 讛讻讗 谞诪讬 讻讙讜谉 砖驻砖讟讛 讬讚讛 讜拽讘诇讛 拽讚讜砖讬谉 诪讗讞专, 讜讟讜讘讗 讗讬讻讗 讚诪爪讬 诇诪讬诪专 讗讬 谞诪讬 讜诇讗 讗诪专, 讜诇讙讘讬 拽讚讜砖讬谉 讚讘住诪讜讱 谞诪讬 讚谞拽讟 讻讙讜谉 砖驻砖讟讛 讬讚讛 讜拽讘诇讛 拽讚讜砖讬谉 诪讗讞专 讜诇讗 谞拽讟 讘讛 讻讙讜谉 砖谞拽专注 讗讜 砖谞讗讘讚 砖讟专 拽讬讚讜砖讬谉, 讛讬讬谞讜 讟注诪讗 诪砖讜诐 讚讛讛讜讗 讟注诪讗 诇讗 住讙讬 讗诇讗 讘砖拽讚砖讛 讘砖讟专 讗讘诇 拽讚砖讛 讘讻住祝 诇讗, 讗诇讗 讗驻讬诇讜 谞转讗讻诇讜 讛诪注讜转 诇讻讜诇讬 注诇诪讗 诪拽讜讚砖转 诪砖讜诐 讚讘转讜专转 拽讚讜砖讬谉 谞转谞讜 诇讛 讜诇讛讜爪讬讗诐 诇注爪诪讛 讙诐 讻谉 讻讚讗讬转讗 讘拽讚讜砖讬谉 驻专拽 讛讗讜诪专 (讻讟, 讗) 讙讘讬 讙诪专讗 讛讗讜诪专 诇讗砖讛 讛转拽讚砖讬 诇讬 诇讗讞专 砖诇砖讬诐 讬讜诐 讜讻讜' 诇讗 讘讗 讗讞专 讜拽讚砖讛 讘转讜讱 砖诇砖讬诐 讬讜诐 诪讛讜, 专讘 讜砖诪讜讗诇 讚讗诪专讬 转专讜讬讬讛讜 诪拽讜讚砖转 讜讗祝 注诇 驻讬 砖谞转讗讻诇讜 讛诪注讜转 诪讗讬 讟注诪讗 讛谞讬 讝讜讝讬 诇讗 诇驻拽讚讜谉 讚诪讜 讜诇讗 诇诪诇讜讛 讚诪讜 诇驻拽讚讜谉 诇讗 讚诪讜 驻拽讚讜谉 讘专砖讜转讬讛 讚诪讗专讬讛 拽讗 诪转讗讻诇讬 讜讛谞讬 讘专砖讜转讛 讚讬讚讛 拽讗 诪转讗讻诇讬, 诇诪诇讜讛 谞诪讬 诇讗 讚诪讜 诪诇讜讛 诇讛讜爪讗讛 谞讬转谞讛 讜诇讗 讘转讜专转 拽讬讚讜砖讬谉 讬讛讘讬谞讛讜 谞讬讛诇讛 讛讻讗 讘转讜专转 拽讚讜砖讬谉 讬讛讘 谞讬讛诇讛 讜讘讛讗 注讚讬驻讬 拽讬讚讜砖讬 讻住祝 诪砖讟专 讜讟注诪讗 诪砖讜诐 讚讗讬讞讬讬讘讗 诇砖诇讜诪讬 讻住驻讗, 讜讛讬诇讻讱 谞讬讞讗 诇讬讛 诇诪讬谞拽讟 谞驻拽讜转讗 讚住讙讬 诇讻讜诇讛讜 拽讬讚讜砖讬 讘讬谉 砖拽讚砖讛 讘讻住祝 讘讬谉 砖拽讚砖讛 讘砖讟专.



注讚 讻讗谉 诇讗 驻诇讬讙讬 讗诇讗 讚诪专 住讘专 诇讬 讜诇讬讜专砖讬 讜诪专 住讘专 诇讬 讜诇讗 诇讬讜专砖讬 讗讘诇 诇讻讜诇讬 注诇诪讗 诪讬讛讗 转谞讗讬 讛讜讬. 讚讗讬 讗讬转讗 讚讗讬驻诇讬讙讜 讗讬 转谞讗讛 讛讜讬 讗讜 诇讗, 讛讜讛 诇讛讜 诇诪讬谞拽讟 驻诇讜讙转讬讬讛讜 讘诪讞讬讬诐 讜讻讙讜谉 砖谞讗讘讚 讛讙讟 讗讜 砖谞转拽专注讛. 讙专住讬谞谉 讘讬专讜砖诇诪讬 讘拽讬讚讜砖讬谉 驻专拽 讛讗讜诪专 讙讘讬 驻诇讜讙转讗 讚专讘谉 砖诪注讜谉 讘谉 讙诪诇讬讗诇 讜专讘谞谉 讗祝 讘拽讚讜砖讬谉 讻谉 讛讗讜诪专 诇讗砖讛 讛专讬 讗转 诪拽讜讚砖转 诇讬 注诇 诪谞转 砖讗转谉 诇讱 诪讗转讬诐 讝讜讝 讻专讘谉 砖诪注讜谉 讘谉 讙诪诇讬讗诇 讗讘讬讜 讜讗讞讬讜 谞讜转谞讬谉 诇讛 讜讛讬讗 讝拽讜拽讛 诇讞诇讬爪讛 讜诇讬讘讜诐.



讻讬 住诇拽讬 诇讛转诐 讗砖讻讞转讬讛 诇专讘 讗住讬 讚讬转讬讘 讜拽讗诪专 诪砖诪讬讛 讚专讘讬 讬讜讞谞谉 讛讻诇 诪讜讚讬诐 讘讗讜诪专 注诇 诪谞转 讻讗讜诪专 诪注讻砖讬讜 讚诪讬 诇讗 谞讞诇拽讜 讗诇讗 讘诪讛讬讜诐 讜诇讗讞专 诪讬转讛 讜讛讗 转谞讬讗 诪讛讬讜诐 讜诇讗讞专 诪讬转讛 诪讙讜专砖转 讜讗讬谞讛 诪讙讜专砖转 讚讘专讬 讞讻诪讬诐 讜讻讜'. 驻讬专砖 专砖"讬 讝"诇: 讚诪住驻拽讗 诇讛讜 讗讬 转谞讗讛 讛讜讬 讗讬 讞讝专讛 讛讜讜, 讜讛拽砖讜 注诇讬讜 讘转讜住驻讜转 讚讛讗 诇讬转讗 讚诇专讘讬 讬讜讞谞谉 拽讬讬诪讬谞谉 讛砖转讗 讜专讘讬 讬讜讞谞谉 诇讬转 诇讬讛 讛讗讬 讟注诪讗 讻诇诇, 讗诇讗 讟注诪讬讬讛讜 讚专讘谞谉 讚讻诇 讛讗讜诪专 诪注讻砖讬讜 讜诇讗讞专 讝诪谉 讻讗讜诪专 讬转讞讬诇 讜诇讗 讬讙诪讜专 注讚 诇讗讞专 讝诪谉 讜讘讚讬谉 讛讜讗 讚诇专讘谞谉 讗驻讬诇讜 [讘谞讚驻住: 讬讘讜诪讬 谞诪讬 转讬讘诐] 讞诇讬爪讛 讗讬谞讛 爪专讬讻讛 讚讗讬谉 讙讟 诇讗讞专 诪讬转讛 讜讛讻讗 讛讗 讗讬讻讗 拽爪转 讙讟 诇讗讞专 诪讬转讛, 讗诇讗 拽住讘专 专讘讬 讬讜讞谞谉 讚讛讻讗 讙讝讬专讛 诪砖讜诐 诪讛讬讜诐 讗诐 诪转讬 讛讜讗 讚讗爪专讻讜讛 讞诇讬爪讛 [讘谞讚驻住: 讚讗诪专讜 砖讗讬谞讛 诪转讬讘诪转 讗诇讗 讞讜诇爪转] 讜讻讚讗讬转讗 讘拽讚讜砖讬谉 专讬砖 驻专拽 讛讗讜诪专 (住, 讗) 讙诪专讗 讛专讬 讗转 诪拽讜讚砖转 诇讬 诇讗讞专 砖诇砖讬诐 讜讘讗 讗讞专 讜拽讚砖讛 讘转讜讱 砖诇砖讬诐 讬讜诐 讜讻讜' 诇专讘讬 讬讜讞谞谉 讚讗诪专 砖讬讜专讗 讛讜讬 讻诇 讙讟 讚诪砖讬讬专 讘讬讛 诇讗 讻诇讜诐 讛讜讗 讬讘讜诪讬 转转讬讬讘诐, 讗诪专 讗讘讬讬 讛讬讬谞讜 讟注诪讗 讙讝讬专讛 诪砖讜诐 诪讛讬讜诐 讗诐 诪转讬 讚转谞谉 诪讛讬讜诐 讗诐 诪转讬 讛专讬 讝讛 讙讟.





讛诪讗讬专讬

讻讘专 讘讬讗专谞讜 讘诪砖谞讛 砖讻诇 讗讜转谉 讛讬诪讬诐 砖讘谞转讬诐 诪讙讜专砖转 诇讻诇 讚讘专 讜讘诇讘讚 砖讬诪讜转 讜讻谉 讻转讘谞讜 砖讝讜 讻讚讘专讬 讞讻诪讬诐 讘讘专讬转讗 讗诇讗 砖讬砖 讙讜专住讬诐 讘讛 讚专讱 讗讞专转 讜诇驻讬讻讱 讗谞讜 讻讜转讘讬谉 讚专讱 讘讬讗讜专 注谞讬谉 讛住讜讙讬讗 讻讚讬 诇讬砖讘 讘讛 讙讬专住转谞讜 讜讛讜讗 砖讗诪专讜 讬诪讬诐 砖讘谞转讬诐 讘注诇讛 讝讻讗讬 讘诪爪讬讗转讛 讜诪注砖讬 讬讚讬讛 讜讛驻专 谞讚专讬讛 讜讬讜专砖讛 讜诪讬讟诪讗 诇讛 讻诇诇讜 砖诇 讚讘专 讛专讬 讛讬讗 讻讗砖转讜 诇讻诇 讚讘专 讗诇讗 砖讗讬谞讛 爪专讬讻讛 讛讬诪谞讜 讙讟 专"诇 砖讗诐 诪转 讗讬谞讛 讝拽讜拽讛 讻诇诇 讚讘专讬 专' 讬讛讜讚讛 讜诪驻谞讬 砖讛讜讗 住讜讘专 砖讛讙讟 讞诇 讘砖注讛 讛住诪讜讻讛 诇诪讬转讛 讜讗"讻 讛讘讗 注诇讬讛 讘谞转讬诐 讞讬讬讘 讘讛 讻讘砖讗专 讗砖转 讗讬砖 讜专' 诪讗讬专 讗讜诪专 讘注讬诇转讛 转诇讜讬讛 讻诇讜诪专 砖专' 诪讗讬专 住讜讘专 砖诇讻砖讬诪讜转 讛讙讟 讞诇 诇诪驻专注 诪砖注转 谞转讬谞讛 讜讛讬诇讻讱 讻诇 砖讘讗 注诇讬讛 讘谞转讬诐 讗诐 诪转 驻讟讜专 讜讗诐 注诪讚 讞讬讬讘 讞讟讗转 讜专' 讬讜住讬 讗讜诪专 讘注讬诇转讛 住驻拽 讻诇讜诪专 讗诐 注诪讚 讜讚讗讬 讘讞讟讗转 讛讜讗 讗讘诇 讗诐 诪转 讬砖 讘讚讘专 住驻拽 砖诪讗 讗讬谉 讛讙讟 讞诇 注讚 砖注讛 讛住诪讜讻讛 诇诪讬转讛 讜讘砖注转 讘讬讗讛 诇讗 讛讬转讛 讙专讜砖讛 注讚讬谉 讗讜 砖诪讗 诪砖注转 谞转讬谞讛 讜诪转讜讱 讻讱 讗诐 讬诪讜转 诪讘讬讗 注诇讬讛 讗砖诐 转诇讜讬 讜讗谞讜 讙讜专住讬谉 讘讛 讜讞讻诪讬诐 讗讜诪专讬诐 诪讙讜专砖转 诇讻诇 讚讘专 讜讘诇讘讚 砖讬诪讜转 讜讝讜 讛讬讗 讻讚注转 专' 诪讗讬专 讜讻谉 讗谞讜 讙专住讬谉 讞讻诪讬诐 讛讬讬谞讜 专' 诪讗讬专 讜驻讬专砖 讚诪讝讜谞讬 讗讬讻讗 讘讬谞讬讛讜 讚诇专讘谞谉 讗讬谉 诇讛 诪讝讜谞讬 讜讛讜讗 专讘讜讬 讛谞讻诇诇 讘诪讛 砖讗诪专 诇讻诇 讚讘专 讜讗注"驻 砖讛诐 诪讜讚讬诐 砖讻诇 诪讙讜专砖转 讜讗讬谞讛 诪讙讜专砖转 讬砖 诇讛 诪讝讜谞讜转 砖讛专讬 讛诇讻讛 驻住讜拽讛 讛讬讗 讻诪讜 砖讘讬讗专谞讜 讘专讗砖讜谉 砖诇 诪爪讬注讗 诪"诪 讛诐 诪驻专砖讬诐 讘讝讜 砖诪讙讜专砖转 讜讚讗讬转 讛讬讗 诇注谞讬谉 讝讛 讜诪讻诇 诪拽讜诐 讙讚讜诇讬 讛专讘谞讬诐 讙讜专住讬谉 讜讞讻诪讬诐 讗讜诪专讬谉 诪讙讜专砖转 讜讗讬谞讛 诪讙讜专砖转 讜砖讗诇讜 讘讛 讛讬讬谞讜 专' 讬讜住讬 讚讗诪专 讘注讬诇转讛 住驻拽 讜转讬专抓 讚诇专讘谞谉 讗讬转 诇讛 诪讝讜谞讬 讜诪砖讜诐 讛讻讬 拽专讜 诇讛 诪讙讜专砖转 讜讗讬谞讛 诪讙讜专砖转 讜诇专' 讬讜住讬 诇讬转 诇讛 讻诇讜诪专 讘注讬诇转讛 住驻拽 讚讜拽讗 诇注谞讬谉 讗砖诐 转诇讜讬 讗讘诇 诇诪讝讜谞讜转 诪讙讜专砖转 讜讚讗讬转 讛讬讗 讜诇注谞讬谉 诪讝讜谞讜转 诪讬讛讗 诇讗 谞转讘专专 讛诇讻讛 讻诪讬 讗诇讗 砖谞专讗讬谉 讛讚讘专讬诐 诇讚诪讜转讛 诇诪讙讜专砖转 诪住驻拽 讚注诇诪讗 诇讛转讞讬讬讘 讘诪讝讜谞讜转讬讛:



讛诪砖谞讛 讛砖砖讬转 讜讛讻讜谞讛 讘讛 讘注谞讬谉 讛讞诇拽 讛砖诇讬砖讬 讜讛讜讗 砖讗诪专 讛专讬 讝讛 讙讬讟讬讱 注诇 诪谞转 砖转转谞讬 诇讬 诪讗转讬诐 讝讜讝 讛专讬 讝讜 诪讙讜专砖转 讜转转谉 注诇 诪谞转 砖转转谞讬 诇讬 诪讻讗谉 讜注讚 砖诇砖讬诐 讬讜诐 谞转谞讛 诇讜 讘转讜讱 砖诇砖讬诐 讬讜诐 诪讙讜专砖转 讜讗诐 诇讗讜 讗讬谞讛 诪讙讜专砖转 讗诪专 专砖讘"讙 诪注砖讛 讘爪讬讚谉 讗讞讚 砖讗诪专 诇讗砖转讜 讛专讬 讝讛 讙讬讟讬讱 注诇 诪谞转 砖转转谞讬 诇讬 讗讜住转诇转讬 讜讗讘讚讛 讗讜住转诇转讜 讗诪专讬 讞讻诪讬诐 转转谉 诇讜 讗转 讚诪讬讛 讗诪专 讛专"诐 驻讬' 讗诪专讜 讜转转谉 专"诇 砖讛讬讗 谞转讙专砖讛 诪注讻砖讜 讗讘诇 讬转讞讬讬讘 诇讛 砖转转谉 诪讛 砖讛转谞讛 注诇讬讛 讜诇讝讛 讗诐 谞转拽专注 讛讙讟 讗讜 讗讘讚 拽讜讚诐 砖转拽讬讬诐 转谞讗讛 讜讗讞专 讝讛 拽讬讬诐 讗讜转讜 诇讗 转爪讟专讱 讙讟 讗讞专 讜讗诪专讜 讘讻讗谉 讜注讚 砖诇砖讬诐 讬讜诐 诇讗 讬专爪讛 砖讛讬讗 转转谉 诇讜 讗爪诇 砖诇诪讜转 诇' 讬讜诐 讜诇讗 拽讜讚诐 讜讗诪谞诐 讛讻讜谞讛 砖转砖诇讬诐 讗诇讬讜 讗讜转谉 讘转讜讱 讝讛 讛讝诪谉 讜诇讗 谞拽讬砖 注诇 讝讛 讛讚讬谉 讗诐 讗诪专 诇讛 讛专讬 讝讛 讙讬讟讬讱 注诇 转谞讗讬 砖转转谞讬 诇讬 讛讘讙讚 讛驻诇讜谞讬 讜谞讗诪专 转转谉 讚诪讬讛 讗讜 讚讘专 砖讜讛 讻诪讛讜 讗讜 讬讜转专 讗讘诇 讬转讞讬讬讘 砖转转谉 讝讛 讛讚讘专 讘注讬谞讬 讜专砖讘"讙 讬讞诇讜拽 注诇 讝讛 讛讚讬谉 讜讗讬谉 讛诇讻讛 讻诪讜转讜:



讗诪专 讛诪讗讬专讬 谞讞诇拽讜 讘讛 讘讙诪专讗 专讘 讛讜谞讗 讜专讘 讬讛讜讚讛 砖诇讚注转 专讘 讛讜谞讗 讜讛讬讗 转转谉 讜诇讗 砖转驻专砖 注诇 讻专讞讛 砖讗讬谉 讻讜驻讬谉 诇拽讬讜诐 转谞讗讬 讗诇讗 砖讗诐 讬转拽讬讬诐 讛转谞讗讬 讬转拽讬讬诐 讛诪注砖讛 讜讗诐 诇讗 讬转拽讬讬诐 讛转谞讗讬 诇讗 讬转拽讬讬诐 讛诪注砖讛 讻诪讜 砖讻转讘谞讜 讘专讗砖讜谉 砖诇 拽讚讜砖讬谉 讘砖诪讜注转 讛转拽讚砖讬 诇讬 讘诪谞讛 讜谞转谉 诇讛 讚讬谞专 讗诇讗 讜讛讬讗 转转谉 诇讻砖转专爪讛 讜讻砖转转谉 转讛讗 诪讙讜专砖转 诪砖注转 谞转讬谞讛 诇诪驻专注 砖讻诇 讛讗讜诪专 注诇 诪谞转 讻讗讜诪专 诪注讻砖讜 讚诪讬 讜专讘 讬讛讜讚讛 讗诪专 诇讻砖转转谉 讻诇讜诪专 砖讗讬谉 讛讙讟 讞诇 讻诇诇 注讚 砖转转谉 讛讜讗讬诇 讜诇讗 讗诪专 诇讛诐 讘驻讬专讜砖 诪注讻砖讜 讜砖讗诇讜 讘讙诪专讗 诪讗讬 讘讬谞讬讛讜 砖讛专讬 讗祝 诇专讘 讛讜谞讗 诪讻诇 诪拽讜诐 讗讬谞讛 诪讙讜专砖转 诇讙诪专讬 注讚 砖转转谉 砖诪讗 诇讗 讬转拽讬讬诐 讛转谞讗讬 讜讛砖讬讘讜 讚讗讬讻讗 讘讬谞讬讛讜 谞转拽专注 讛讙讟 讗讜 砖讗讘讚 拽讜讚诐 拽讬讜诐 讛转谞讗讬 讚诇专讘 讛讜谞讗 讛专讬 讛讬讗 诪讙讜专砖转 讜诇专讘 讬讛讜讚讛 讗讬谞讛 诪讙讜专砖转 讜讛诇讻讛 讻专讘 讛讜谞讗 讗诇讗 砖诇讻转讞诇讛 诇讗 转谞砖讗 注讚 砖转转谉 讻诪讜 砖讻转讘谞讜 讜讙讚讜诇讬 讛诪讞讘专讬诐 砖讻转讘讜 砖转谞砖讗 诇讻转讞诇讛 讗祝 拽讜讚诐 拽讬讜诐 讛转谞讗讬 诇讗 谞转讘专专讜 诇讬 讚讘专讬讛诐 讗诇讗 砖讗讬驻砖专 砖诇讗 讗诪专讜讛 讘谞转讬谞讛 讗诇讗 讘转谞讗讬诐 讚注诇诪讗 诪驻谞讬 砖讛诐 诪讞诇拽讬诐 讘讬谉 转谞讗讬 砖诇 谞转讬谞讛 诇转谞讗讬 讚注诇诪讗 砖讻诇 转谞讗讬 砖讛讜讗 砖转转谉 讛讬讗 诇讜 砖诪讗 讬诪讜转 讗讜 诇讗 讬拽讘诇 讜讻讙讜谉 砖讬讛讗 诪讟诪讬谉 注爪诪讜 讗讜 诇讗 讬拽讘诇 诪讚注转 讜诇讚注转 诪讛 砖讻转讘讜 讛诐 注爪诪诐 讚谞转讬谞讛 注诇 讻专讞讜 讙讟 驻住讜诇 讛讜讗 讗讘诇 讘砖讗专 转谞讗讬诐 转谞砖讗 诇讻转讞诇讛 讜诪讻诇 诪拽讜诐 讗讬谉 讛讚讘专讬诐 谞专讗讬谉 讜讻讘专 讘讬讗专谞讜 诪讝讛 讘讻讚讬 讛爪讜专讱 讘驻专拽 讗讞专讜谉:



讜讻谉 讘注谞讬谉 拽讚讜砖讬谉 讗诪专讜 讘砖诇讬砖讬 砖诇 拽讚讜砖讬谉 讛专讬 讗转 诪拽讚砖转 诇讬 注诇 诪谞转 砖讗转谉 诇讱 诪讗转讬诐 讝讜讝 讛专讬 讝讜 诪拽讚砖转 讜讛讜讗 讬转谉 讜谞讞诇拽讜 讘讛 讙诐 讻谉 专讘 讛讜谞讗 讜专讘 讬讛讜讚讛 砖诇专讘 讛讜谞讗 讜讛讜讗 讬转谉 专"诇 诇讻砖讬专爪讛 讜诇讻砖讬转谉 讬转拽讬讬诐 讛转谞讗讬 诇诪驻专注 讜谞注砖讬转 诪拽讚砖转 诪砖注转 谞转讬谞讛 讜专' 讬讛讜讚讛 讗诪专 诇讻砖讬转谉 专"诇 砖讗讬谉 讛拽讚讜砖讬谉 讞诇讬诐 注讚 砖讬转谉 讛讜讗讬诇 讜诇讗 讗诪专 讘讛讚讬讗 诪注讻砖讜 讜砖讗诇讜 讘讛 讗"讻 诪讗讬 讘讬谞讬讛讜 讜讛砖讬讘讜 讻讙讜谉 砖拽讘诇讛 拽讚讜砖讬谉 诪砖谞讬 拽讜讚诐 拽讬讜诐 讛转谞讗讬 讜讗讞"讻 讘讗 讝讛 讬拽讬讬诐 讛转谞讗讬 诇专讘 讛讜谞讗 讗讬谉 拽讚讜砖讬 讛砖诇诪转 讛转谞讗讬 诪驻拽注转 拽讚讜砖讬 砖谞讬 诇讙诪专讬 讜诇专讘 讬讛讜讚讛 拽讚讜砖讬 砖谞讬 讛讜讜 拽讚讜砖讬 讜讛诇讻讛 讻专讘 讛讜谞讗 讜讛讜讗 讛讚讬谉 讘讙讟 砖讗诐 拽讘诇讛 拽讚讜砖讬谉 诪讗讞专 拽讜讚诐 拽讬讜诐 讛转谞讗讬 诇讻砖讬转拽讬讬诐 讛转谞讗讬 诪拽讚砖转 诇砖谞讬 讻诪讜 砖驻讬专砖谞讜 讘诪拽讜诪讜 讗诇讗 砖讛转诇诪讜讚 转驻砖 讘拽讚讜砖讬谉 诇砖讜谉 拽讚讜砖讬谉 专"诇 砖驻砖讟讛 讬讚讛 讻讜' 讜诇讙讬讟讬谉 诇砖讜谉 讙讟 专"诇 谞转拽专注 讛讙讟 讻讜':



注诇 诪谞转 砖转转谞讬 诪讻讗谉 讜注讚 砖诇砖讬诐 讬讜诐 讗诐 谞转谞讛 讘转讜讱 砖诇砖讬诐 讗讜 讘讬讜诐 砖诇砖讬诐 诪讙讜专砖转 砖讗讬谉 讛讻讜谞讛 讘住讜祝 砖诇砖讬诐 讚讜拽讗 讗诇讗 讘讗讬讝讛 讬讜诐 砖诪讻讗谉 讜注讚 砖诇砖讬诐 讜讗诐 诇讗 谞转谞讛 诇讜 注讚 砖注讘专讜 讻诇 砖诇砖讬诐 讗讬谞讛 诪讙讜专砖转 讜讻谉 讛诇讻讛:



讗诪专 专砖讘"讙 讜讻讜' 驻讬专砖讜 讘讙诪专讗 讚讞住讜专讬 诪讬讞住专讗 讜讛讻讬 拽转谞讬 注诇 诪谞转 砖转转谞讬 诇讬 讗讬爪讟诇讬转讬 讜讗讘讚讛 讗讬爪讟诇讬转讜 讗讬爪讟诇讬转 讚讜拽讗 拽讗诪专 讻诇讜诪专 诪讚诪讬谉 讗讜转讛 诇诪讻讗谉 讜注讚 砖诇砖讬诐 砖驻讬专砖谞讜 砖讗讬谉 讛讻讜谞讛 讚讜拽讗 讘住讜祝 砖诇砖讬诐 讗诇讗 讘讗讬讝讛 讬讜诐 砖诪讻讗谉 讜注讚 砖诇砖讬诐 讜讗祝 讻讗谉 砖转讛讗 住讘讜专 诇讜诪专 诇讗讜 讗讬爪讟诇讬转讬 讚讜拽讗 讗诇讗 讗讜 讗讬爪讟诇讬转 讗讜 讚诪讬讛 讗讬谞讜 讻谉 讗诇讗 讗讬爪讟诇讬转 讚讜拽讗 讜讻诇 砖讗讬谞讛 谞讜转谞转 诇讜 讗讬爪讟诇讬转讜 讗驻讬' 讗讘讚讛 讜讛讬讗 专讜爪讛 诇讬转谉 讚诪讬讛 讗讬谉 讝讛 拽讬讜诐 讛转谞讗讬 讻诇诇 讜专砖讘"讙 住讜讘专 转转谉 诇讜 讚诪讬讛 讜诪注砖讛 讘爪讬讚谉 讜讻讜' 讜讗讬谉 讛诇讻讛 讻专砖讘"讙 讗诇讗 讗讬爪讟诇讬转 讚讜拽讗 讜讗驻讬' 谞讜转谞转 诇讜 讗讬爪讟诇讬转 讞砖讜讘讛 讻诪讜转讛 诪讚拽讗诪专 讗讬爪讟诇讬转讬 讗讬爪讟诇讬转讜 讚讜拽讗:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 诪诪讛 砖诇讗 讘讬讗专谞讜讛讜 讘诪砖谞讛 讗诇讜 讛谉:



讛专讬 讝讛 讙讬讟讬讱 注诇 诪谞转 砖转转谞讬 诇讬 诪讗转讬诐 讝讜讝 讜诪转 谞转谞讛 讗讬谞讛 讝拽讜拽讛 诇讬讘诐 诇讗 谞转谞讛 讝拽讜拽讛 诇讬讘诐 讜讗驻讬' 专爪转 诇讬转谉 诇讬讜专砖讬讜 讗讬谞讜 讻诇讜诐 诪讗讬 讟注诪讗 诇讬 讜诇讗 诇讬讜专砖讬 拽讗诪专 讜讗"讻 谞转讬谞讛 诇讬讜专砖讬讜 诇讗讜 拽讬讜诐 转谞讗讬 讛讜讗 讜讛讜讗 讛讚讬谉 讗诐 讗诪专 注诇 诪谞转 砖讗转谉 讜诪转 讛讜讗 讗讜 诪转讛 讛讬讗 砖讗祝 讗谞讜 讗讜诪专讬谉 砖讗转谉 诇讛 讜诇讗 诇讬讜专砖讬讛 讗讜 讗转谉 讗谞讬 讜诇讗 讬讜专砖讬 讜讙讚讜诇讬 讛讚讜专讜转 诪驻拽驻拽讬诐 诇讜诪专 砖讗讬谉 拽驻讬讚转 谞讜转谉 砖讜讛 诇拽驻讬讚转 诪拽讘诇 砖讛诪拽讘诇 诪拽驻讬讚 注诇 讻诇 驻谞讬诐 砖诇讗 诇拽讘诇 讗诇讗 讛讜讗 讗讘诇 谞讜转谉 诇讗 讗讬讻驻转 诇讬讛 讗诐 诇讛 讗诐 诇讬讜专砖讬讛 讗诐 讛讜讗 讗诐 讬讜专砖讬讜 讜诪讻诇 诪拽讜诐 讙讚讜诇讬 讛专讘谞讬诐 讻转讘讜讛 讻讚讘专讬谞讜 讜讻谉 讛讚讘专讬诐 谞专讗讬谉 砖讗祝 诇诪拽讘诇 诪砖注转 诪讬转讛 讜讗讬诇讱 诪讬讛讗 讚注转讜 注诇 讬讜专砖讬讜 讜讗驻讬' 讛讻讬 讗诪专讬谞谉 诇讬 讜诇讗 诇讬讜专砖讬:



讝讛 砖讘讬讗专谞讜 讘诇讗 谞转谞讛 砖讝拽讜拽讛 诇讬讘诐 驻讬专讜砖讜 砖诪转讬讘诪转 讜诪驻谞讬 砖讗讬谞讜 讙讟 讻诇诇 讜讗讬谞讛 讬讻讜诇讛 诇讜诪专 讛专讬谞讬 诪讝讜诪谞转 诇拽讬讬诐 讛转谞讗讬 讜讗讬谞讬 讬讻讜诇讛 讜讻谉 讻转讘讜讛 讙讚讜诇讬 讛诪驻专砖讬诐 砖讻诇 砖讛转谞讗讬 转诇讜讬 讘诪拽讘诇 讻讙讜谉 注诇 诪谞转 砖转转谉 讗讜 砖转注砖讛 讻讱 讜讻讱 讗驻讬' 谞转注讻讘 诪讞诪转 讗讜谞住 讗讬谞讜 讬讻讜诇 诇讟注讜谉 讗诇讜 诇讗 谞讗谞住转讬 拽讬讬诪转讬 讗驻讬' 讘诪诪讜谉 讗讘诇 讻砖转讜诇讛 讛转谞讗讬 讘注爪诪讜 讻讙讜谉 讗诐 诇讗 讗讘讗 讗讜 讗诐 诇讗 讗转谉 讜讻讬讜爪讗 讘讝讛 讬讻讜诇 诇讜诪专 讗讜谞住 注讻讘谞讬 讘诪诪讜谉 讘讻诇 砖注讬拽专 讛讚讘专 砖讛转谞讛 诪爪讜讬 讘讬讚讜 诇拽讬讬诪讜 讗诇讗 砖住讬讘讛 讗讞专转 诪注讻讘转讜 讗讘诇 诇讗 讘讙讬讟讬谉 讜讘转讜住驻转讗 讗诪专讜 注诇 诪谞转 砖转注诇讬 讘讗讬诇谉 讜谞拽爪抓 讗讬谞讜 讙讟 讜诪讛 砖讗诪专讜 讘转诇诪讜讚 讛诪注专讘 讘注诇 诪谞转 砖转谞讬拽讬 谞讞转讻讜 讚讚讬讛 讛专讬 讝讛 讙讟 诇讚注转 专砖讘"讙 谞讗诪专讛 砖住讜讘专 砖讻诇 注讻讘讛 砖讗讬谞讜 讛讬诪谞讛 讛专讬 讝讛 讙讟 讜诪讻诇 诪拽讜诐 讙讚讜诇讬 讛诪讞讘专讬诐 讻转讘讜 讘讝讜 砖诇 讝拽讜拽讛 诇讬讘诐 砖讞讜诇爪转 讜诇讗 诪转讬讘诪转 诪驻谞讬 砖诪讗讞专 砖诇讗 拽讘注 诇讛 讝诪谉 诇讗 讘讟诇 讛讙讟 讜讗驻讬' 谞拽专注 讛讙讟 讗讜 讗讘讚 拽讜讚诐 砖讬诪讜转 讜讛专讘讛 诪驻专砖讬诐 谞住讻诪讬诐 诇讚讘专讬讛诐 讜讛讚讘专讬诐 诪转诪讬讛讬诐 砖诪讗讞专 砖诪转 讜谞转讘专专 砖讗讬 讗讬驻砖专 诇转谞讗讬 诇讛转拽讬讬诐 诪讛 讘讬谉 讝讛 诇转谞讗讬 砖诪讻讗谉 注讚 砖诇砖讬诐 讬讜诐 砖讻砖注讘专讜 砖诇砖讬诐 讜诇讗 谞转拽讬讬诐 讗讬谞讜 讙讟 讻诇诇 讗诇讗 砖诇砖讜谉 讝拽讜拽讛 诇讬讘诐 诪讜讻讬讞 讻讚讘专讬讛诐 讗诇讗 砖讗谞讬 讗讜诪专 砖诪转讜讱 砖转驻砖 讘专讬砖讗 讗讬谞讛 讝拽讜拽讛 转谞讗 住讜驻讗 讝拽讜拽讛 讜砖诪讗 讛诐 讗诪专讜讛 诪诪讛 砖讗诪专讜 讘诪注讻砖讜 讗诐 诇讗 讘讗转讬 诇讗讞专 砖谞讬诐 注砖专 讞讚砖 砖讗诐 诪转 讘转讜讱 砖谞讬诐 注砖专 讞讚砖 讗注"驻 砖讛讙讟 讙讟 诇讗 转谞砖讗 讘诪拽讜诐 讬讘诐 注讚 砖讬注讘专讜 砖谞讬诐 注砖专 讞讚砖 讗注"驻 砖谞转讘专专 砖诇讗 讬讘讗 讜讗讬谞讜 讚讜诪讛 砖讘讝讜 诪讻诇 诪拽讜诐 讛讜讗 诪拽驻讬讚 砖诇讗 诇讛讬讜转 讙讟 讗诇讗 诇讗讞专 砖谞讬诐 注砖专 讞讚砖 讗讘诇 诪讗讞专 砖诇讗 拽讘注 讝诪谉 讻诇 砖谞转讘专专 砖诇讗 转转谉 诇注讜诇诐 讛专讬 讛讜讗 讻讗诇讜 讛讙讬注 讛讝诪谉 讜诇讗 谞转拽讬讬诐 讜讘转讜住驻转讗 讗诪专讜 讛专讬 讝讛 讙讬讟讬讱 注诇 诪谞转 砖诇讗 转驻专讞讬 讘讗讜讬专 注诇 诪谞转 砖诇讗 转注诇讬 诇专拽讬注 讛专讬 讝讛 讙讟 讜讬砖 诪驻专砖讬诐 讘讝讜 砖讗驻讬' 讗诪专 注诇 诪谞转 砖诇讗 转驻专讞讬 讘转讜讱 砖诇砖讬诐 讬讜诐 谞砖讗转 诇讗诇转专 讜谞专讗讬谉 讛讚讘专讬诐 砖讘讝讜 讗祝 讘拽讘注 讝诪谉 谞砖讗转 诇讗诇转专 砖讝讜 砖诇 砖谞讬诐 注砖专 讞讚砖 讛转谞讗讬 转诇讜讬 讘讜 讜诪拽驻讬讚 注诇 讛讝诪谉 讜讛专讬 讛讜讗 讻讗诇讜 讗诪专 注诇 诪谞转 砖诇讗 转谞砖讗 注讚 诇讗讞专 砖谞讬诐 注砖专 讞讚砖 讗讘诇 讘注诇 诪谞转 砖转转谞讬 诪讻讗谉 讜注讚 砖诇砖讬诐 讜诪转 讘转讜讱 砖诇砖讬诐 诇诪讗讬 谞讬讞讜砖 诇讛:





转讜住驻讜转 专讬"讚

讜讞讻"讗 诪讙讜专砖转 讜讗讬谞讛 诪讙讜专砖转 讞讻诪讬诐 讛讬讬谞讜 专' 讬讜住讬 讚专' 讝讬专讗 讗讬讻讗 讘讬谞讬讬讛讜 讚讗"专 讝讬专讗 讗诪专 专讘讛 讘专 讬专诪讬讛 讗诪专 砖诪讜讗诇 诪讙讜专砖转 讜讗讬谞讛 诪讙讜专砖转 讘注诇讛 讞讬讬讘 讘诪讝讜谞讜转讬讛 诇专讘谞谉 讞讬讬讘 诇专' 讬讜住讬 讚讗诪专 住驻拽 讛诪注"讛:



诪转谞讬' 讛专讬 讝讛 讙讬讟讬讱 注"诪 砖转转谞讬 诇讬 诪讗转讬诐 讝讜讝 讛专讬 讝讜 诪讙讜专砖转 讜转转谉 注"诪 砖转转谞讬 诇讬 诪讻讗谉 讜注讚 诇' 讬讜诐 谞转谞讛 讘转讜讱 诇' 讬讜诐 诪讙讜专砖转 讜讗诐 诇讗讜 讗讬谞讛 诪讙讜专砖转 讗专砖讘"讙 诪注砖讛 讘爪讬讚谉 讘讗讞讚 砖讗诪专 诇讗砖转讜 讛专讬 讝讛 讙讬讟讬讱 注"诪 砖转转谞讜 诇讬 讗爪讟诇讬转讬 讜讗讘讚讛 讗爪讟诇讬转讜 讜讗诪专讜 讞讻诪讬诐 转转谉 诇讜 讗转 讚诪讬讛. 讗讬转诪专 专讘 讛讜谞讗 讗诪专 讜讛讬讗 转转谉. 驻讬' 讛讙讟 拽讜谞讛 诇诪驻专注 诪砖注转 谞转讬谞转 讛讙讟 讜讛讬讗 转转谉 诇讜 讛讝讜讝讬诐 讜专讘 讬讛讜讚讛 讗诪专 诇讻砖转转谉 驻讬' 讗讬谉 讛讙讟 拽讜谞讛 讗诇讗 诇讻砖转转谉 诇讜 讛讝讜讝讬诐 讜诇讗 诇诪驻专注 诪砖注转 讛讙讟 诪讗讬 讘讬谞讬讬讛讜 讗讬讻讗 讘讬谞讬讬讛讜 砖谞拽专注 讛讙讟 讗讜 砖讗讘讚 拽讜讚诐 砖转转谉 诇讜 讛讝讜讝讬诐. 专讘 讛讜谞讗 讗诪专 讜讛讬讗 转转谉 讗讬谞讛 爪专讬讻讛 诪诪谞讜 讙讟 砖谞讬 转谞讗讛 讛讜讬 诪拽讬讬诪讛 转谞讗讬讛 讜讗讝讬诇 砖讻诇 讛讗讜诪专 注"诪 讻讗讜诪专 诪注讻砖讬讜 讚诪讬 讗诐 转转谞讬 诇讬 诪讗转讬诐 讝讜讝 讜讛讬诇讻讱 讻诇 讝诪谉 砖讛讬讗 谞讜转谞转 诇讜 诪转拽讬讬诐 讛讙讟 诇诪驻专注 讜讗诐 谞拽专注 讗讜 讗讘讚 拽讜讚诐 谞转讬谞转 讛讝讜讝讬诐 讗讬谉 讘讻讱 讻诇讜诐 讜专讘 讬讛讜讚讛 讗诪专 诇讻砖转转谉 爪专讬讻讛 诪诪谞讜 讙讟 砖谞讬 讚诇讻讬 转转谉 讛讜讗 讚讛讜讬 讙讬讟讗 讗讘诇 讛砖转讗 诇讗 讛讜讬 讙讬讟讗 讚诇讬转 诇讬讛 讻诇 讛讗讜诪专 注诇 诪谞转 讻讗讜诪专 诪注讻砖讬讜 讚诪讬 讜讛诇讻讱 讗讬谉 讛讙讟 拽讜谞讛 讗诇讗 讘砖注转 谞转讬谞转 讛讝讜讝讬诐 讜讘注讬' 砖讬讛讗 讛讙讟 拽讬讬诐 讘讗讜转讛 砖注讛. 讜讛"讛 谞诪讬 讗诐 讘讟诇 讛讙讟 拽讜讚诐 砖转转谉 诇讜 诪讗转讬诐 讝讜讝 诇专讘 讛讜谞讗 讗讬谞讜 诪讘讜讟诇 讚诇诪驻专注 诪拽讬讬诐 讙讬讟讗 讻讬 讬讛讘讛 诇讬讛 讝讜讝讬诐 讜讛诇讻讱 诪砖讛讙讬注 讙讟 诇讬讚讛 讗讬谞讜 诪讘讟诇讜 讜讛讻讬 讗诪专讬谞谉 讙讘讬 讗砖讛 诇注谞讬谉 拽讚讜砖讬谉 讚讗诐 驻砖讟讛 讬讚讛 讜拽讘诇讛 拽讚讜砖讬谉 诪讗讞专 讗讬谞讛 诪拽讜讚砖转 讜讻讱 讞讝专讛 讚讗砖讛 诇讙讘讬 拽讚讜砖讬谉 讻讞讝专讛 讚讘注诇 诇讙讘讬 讙讟 讜讻谉 砖"诪 砖讗诪专 诪注讻砖讬讜 讗诐 诪转讬 诪砖讛讙讬注 讙讟 诇讬讚讛 讗讬谞讜 讬讻讜诇 诇讘讟诇讜 讚诇讻讬 诪讬讬转 诇诪驻专注 拽讜谞讛 讛讙讟 讜讛诇讻转讗 讻专讘 讛讜谞讗 讚拽讬"诇 讻诇 讛讗讜诪专 注"诪 讻讗讜诪专 诪注讻砖讬讜 讚诪讬 讜转谞讬讗 讻讜转讬讛 讛专讬 讝讛 讙讬讟讬讱 注"诪 砖转转谞讬 诇讬 诪讗转讬诐 讝讜讝 讗注"驻 砖谞拽专注 讛讙讟 讗讜 讗讘讚 讛专讬 讝讜 诪讙讜专砖转 讜诇讗讞专 诇讗 转谞砖讗 注讚 砖转转谉. 驻讬' 讚讘注讬讗 诇拽讬讜诪讬讛 转谞讗讛 讜诇讻讬 诪讬拽讬讬诪讗 诇讬讛 讛讜讬 讙讬讟讗 诇诪驻专注 讜注讜讚 转谞讬讗 讛专讬 讝讛 讙讬讟讬讱 注"诪 砖转转谞讬 诇讬 诪讗转讬诐 讝讜讝 讜诪转 谞转谞讛 诇讜 讗讬谞讛 讝拽讜拽讛 诇讬讘诐 [诇讗] 谞转谞讛 诇讜 讝拽讜拽讛 诇讬讘诐 专砖讘"讙 讗讜诪专 谞讜转谞转 诇讗讘讬讜 讗讜 诇讗讞讬讜 讗讜 诇讗' 诪谉 讛讬讜专砖讬谉 注"讻 诇讗 驻诇讬讙讬 讗诇讗 讚诪专 住讘专 诇讬 讜诇讗 诇讬讜专砖讬 讜诪专 住讘专 诇讬 讜讗驻讬诇讜 诇讬讜专砖讬 讗讘诇 诇讻讜"注 转谞讗讛 讛讜讬 讜诪讬拽讬讬诐 转谞讗讬讛 讜讗讝讬诇 讜讛讜讬 讙讬讟讗 诇诪驻专注 讚讗讬 诇讗 讛讜讬 讙讬讟讗 诇讗讞专 诪讬转讛 讜讗讬谉 讛诇讻讛 讻专砖讘"讙 讚讗注"讙 讚讗讬驻住拽讗 讛诇讻转讗 讻讜转讬讛 讚讜拽讗 讘诪砖谞转讬谞讜 讗讘诇 讘讘专讬讬转讗 讬讞讬讚 讜专讘讬诐 讛诇讻讛 讻专讘讬诐:





诪讛专砖"讗 - 讞讬讚讜砖讬 讛诇讻讜转

讘讗"讚 讻诇讜诪专 讗诐 诇讗 讬讘讗 讘住讜祝 讛诪诇讞诪讛 讜诪砖讜诐 注讬讙讜谞讗 讻讜' 注讻"诇 讜诇讻讱 讘讗讜专讬讛 讗祝 砖讘讗 诪谉 讛诪诇讞诪讛 诪"诪 讻讬讜谉 砖诇讗 讘讗 讘住讜祝 讛诪诇讞诪讛 谞转拽讬讬诐 讛转谞讗讬 讜讻"讻 讛转讜住' 讘驻专拽 讛讝讛讘 讜拽"诇:


讘讗"讚 砖讛讬讜 讻讜转讘讬谉 讙讟 讙诪讜专 讘诇讗 砖讜诐 转谞讗讬 讘爪谞注讛 讻讜' 注讻"诇 诪讚讘专讬 讛转讜住驻讜转 讘驻专拽 讛讝讛讘 讛讬讜 注讜砖讬谉 讘爪谞注讛 讻讚讬 砖诇讗 讬讛讬讜 拽讜驻爪讬谉 注诇 谞砖讜转讬讛诐 诇谞讜砖讗诐 讜拽"诇:


讘讚"讛 讗砖诐 转诇讜讬 讻讜' 讜砖诪讗 讗讬 讛讜讛 诪住驻拽讗 诇谉 讗诐 诪转 诪讗讜转讜 讞讜诇讬 讻讜' 诇专' 诪讗讬专 诪讬讬转讬 谞诪讬 讗砖诐 讻讜' 注讻"诇 谞专讗讛 讚讻转讘讜 讜砖诪讗 诪砖讜诐 讚诪住驻拽讗 诇讛讜 讘讚专"诪 讗讬 讘注讬 专' 诪讗讬专 讞转讬讻讛 诪讘' 讞转讬讻讜转 讗讬 诇讗讜 讜拽"诇:


讘讚"讛 讗"讘 砖驻砖讟讛 讻讜' 讛诪"诇 谞诪讬 砖驻砖讟讛 讬讚讛 讻讜' 注讻"诇 讻转讘 诪讛专砖"诇 讛讗讬 砖讬谞讜讬讗 诇讬讻讗 诇讚注转 专"讬 讻诇诇 砖讻讜转讘 讘讛驻讜讱 讛讚祝 讚讗祝 专讘 讬讛讜讚讛 讚讗诪专 诇讻砖转转谉 讚住驻讬拽讗 讛讜讬 讜讗诐 讻谉 诇讬讻讗 诇诪讬诪专 讛讗讬 讗"讘 讻讜' 注讻"诇 讜讻"讻 讛转讜住驻讜转 讘驻专拽 讛讗讜诪专 讜讝"诇 讜诇讗 专爪讛 诇砖谞讜讬讬 讗"讘 砖驻砖讟讛 讬讚讛 讻讜' 讚讗"讻 讛讬讛 爪"诇 讻讜' 诇专讘 讬讛讜讚讛 讗讬谞讛 爪专讬讻讛 讙讟 诪砖谞讬 讻讜' 讜讛讗 诇讬转讗 讚讗驻讬诇讜 诇专讘 讬讛讜讚讛 爪专讬讻讗 讙讟 诪住驻拽 讻讜' 注讻"诇 讜诪"诪 讗讬谉 谞专讗讛 讚讛转讜住' 讘砖谞讬 讚讘讜专讬诐 讛住诪讜讻讬诐 讘讝讛 讗讞专 讝讛 讬讛讬讜 讚讘专讬讛诐 讘住转讜诪讬诐 住讜转专讬诐 讗讘诇 讛转讜住驻讜转 讚讛讻讗 住"诇 讚诪讻诇 诪拽讜诐 讛诪"诇 讚讗"讘 诇专讘 讛讜谞讗 诪拽讜讚砖转 讜讚讗讬 讜诇专讘 讬讛讜讚讛 诪拽讜讚砖转 诪住驻拽 讜讗"讘 讗诐 驻砖讟讛 讬讚讛 砖讜讘 讜拽讘诇讛 注讜讚 拽讬讚讜砖讬谉 诪讗讞专 讚诇专讘 讛讜谞讗 讗讬谞讛 爪专讬讻讛 讙讟 讜诇专讘 讬讛讜讚讛 爪专讬讻讗 讙讟 诪住驻拽 讜讗讬谉 讝讛 转讬诪讛 砖讛转讜住驻讜转 讘讘' 诪拽讜诪讜转 讚讛讬讬谞讜 讚讛讻讗 讜讚讛转诐 住讜转专讬诐 砖讙诐 讘诪讛 砖讻转讘讜 讛转讜住驻讜转 讛讻讗 讚讛"诪 诇砖谞讜讬讬 讙讘讬 拽讬讚讜砖讬谉 讗"讘 砖谞拽专注 讛讙讟 讻讜' 谞专讗讛 诪讚讘专讬讛诐 砖诐 讚讬砖 诇讚诪讜转 诇谞转讗讻诇讜 诪注讜转 讛拽讬讚讜砖讬谉 讜讗讬谉 谞专讗讛 诇讞诇拽 讘讬谉 谞拽专注 砖讟专 讛拽讬讚讜砖讬谉 诇谞讗讘讚讜 讜讚讜"拽:





讞讻诪转 砖诇诪讛

转讜住' 讘讚"讛 讗"讘 讻讜' 讛讜讛 诪爪讬 诇诪讬诪专 谞诪讬 砖驻砖讟讛 讻讜'. 谞"讘 讛讗讬 砖讬谞讜讬讗 诇讬讻讗 诇讚注转 专"讬 讻诇诇 砖讻讜转讘 讘讛驻讜讱 讛注诪讜讚 讚讗祝 诇专' 讬讛讜讚讛 讚拽讗诪专 诇讻砖转转谉 住驻讬拽讗 讛讜讬 讜讗"讻 诇"诇 讛讗讬 讗讬讻讗 讘讬谞讬讬讛讜 讜讚讜"拽 注讬讬谉 诪讛 砖驻讬专砖转讬 讘驻' 讛讗讜诪专 讚祝 住"讗 (注讬' 讘诪讛专砖"讗):





诪讛专"诐 砖讬祝

讘讙诪' 专诪"讗 讘注讬诇转讜 转诇讜讬讛. 诇专"诪 诪砖诪注 诇讬' 诪砖注转 谞转讬谞讛 [讻驻讬' 专砖"讬] 讜诇讗 诪砖注转 住诪讜讱 诇诪讬转讛 讜讗讬谉 讘专讬专讛 讚讗"讻 讛讬讬谞讜 专"讬 讜诇讗 讬砖 讘专讬专讛 讚讗"讻 讛讬转讛 讜讚讗讬 讗"讗 讘讬谉 诪转 讗讜 诇讗 讜诇专"诪 诇注谞讬谉 砖讗专 讚讘专讬诐 砖讛讝讻讬专 转"拽 谞诪讬 诇讗讜 讗砖转讜 讛讜讗 讜讻讬讜谉 讚诪转 讗讬讙诇讗讬 诇诪驻专注 讚诪讙讜专砖转 讛讬转讛 讜诇专' 讬讜住讬 讬讛讬讛 诪讛 砖讬讛讬讛 [讘讬谉 诪转 讜讘讬谉 诇讗 诪转 讛专讬 讛讬讗 讻讗"讗 诇注谞讬谉 砖讗专 讚讘专讬诐 注讚 砖注讛 讛住诪讜讻讛 诇诪讬转讛] (诪) 诪"诪 专讜爪讛 诇讜诪专 谞"诪 诇注谞讬谉 讘注讬诇讛 诪讚谞拽讬讟 讘诇砖讜谞讜 讘注讬诇转讜 转诇讜讬讛 讘注讬诇转讜 住驻拽 讜诇讛讻讬 诇讗 讗诪专 谞诪讬 谞"诪 讗诐 谞拽专注 讗讜 谞讗讘讚 讛讙讟 讘讬谞转讬讬诐 讜诇讝讛 讗诪专 诇砖讜谉 诪讗讬 讗讬讻讗 讜讻讜' 讜诇讗 专"诪 讛讬讬谞讜 专"讬 讻讚讘住诪讜讱 讞讻诪讬诐 讛讬讬谞讜 专"讬 讚讗讬讻讗 讘讬谞讬讬讛讜 讟讜讘讗 专拽 诪讗讬 讗讬讻讗 诇注谞讬谉 讘注讬诇讛. 讜诪讚谞拽讬讟 专"诪 诇砖讜谉 转诇讜讬讛 讗注"讙 讚讘诇讗 诪转 诇砖谞讬讛诐 砖讜讬谉 讚讗"讗 讛讬讗 讜讘诪转 住"诇 讚驻讟讜专 讗"讻 诇讗 讛讜诇"诇 诇砖讜谉 讝讛 讜讗驻砖专 讚讝讛 讻讜讜谞转 讛转讜住' 讘讚"讛 讗砖诐 转诇讜讬 讻讜' 讜砖诪讗 讗讬 讛讜讬 诪住驻拽讗 讻讜' 诇专"诪 诪讬讬转讬 谞诪讬 讗砖诐 转诇讜讬 讜诇注谞讬谉 讝讛 谞拽讬讟 讛讱 诇砖讜谉: 


讙诪' 讞讻诪讬诐 讛讬讬谞讜 专"讬 讗讬谉 诇讛拽砖讜转 讻诇诇 诇讬诪讗 诇讞讻诪讬诐 讜讚讗讬 讘专讬专讛 讜讟注诪讬讬讛讜 讚诪住驻拽讗 诇讛讜 讗讬 讻专"诪 讗讬 讻转"拽 讜讻诪"砖 讛转讜住' 诇注讬诇 讘讚"讛 转谞讗 讘讚专' 讬讜住讬 讜谞"诪 讗诐 讗诪专 讘驻讬专讜砖 砖注讛 讛住诪讜讱 诇诪讬转讛 转讞讜诇 讚讗讬谉 讝讛 拽讗讬 讘诇砖讜谉 诪讙讜专砖转 讻讜' 讜注讜讚 讚诇专砖"讬 讗讬谉 讝讛 住讘专讗 讻诇诇 讚讗"讻 讛讜"诇 诇驻专砖 讻谉 讘专' 讬讜住讬 讚诪转谞讬' 讚拽讗诪专 谞诪讬 诪讙讜专砖转 讜讗讬谞讛 诪讙讜专砖转 讻讜'. 讜诇转讜住' 诇讗 砖讬讬讱 诇讜诪专 讗讬谉 讘专讬专讛 诪讚讛讜讬 讙讬讟讗 诇讻讬 诪讬讬转 讜讻诪"砖 诇注讬诇 讘讚"讛 转谞讗: 


讙诪' 讜爪专讬讻讗 讻讜'. 讗讬谉 讻驻诇 讚注讘讬讚 爪专讬讻讜转讗 诪转谞讬' 讚拽讬讚讜砖讬谉 讜讙讬讟讬谉 讗诇讬讘讗 讚专"讬 诇诪讛 诇讬 转专讜讬讬讛讜 诪转谞讬转讬谉 讜讻谉 讗诇讬讘讗 讚专"讛 诇"诇 转专讜讬讬讛讜:
讘讗讬讻讗 讘讬谞讬讬讛讜 讚拽讬讚讜砖讬谉 诪讗专讬讱 讘诇讬砖谞讗 [讘讟注诪讬讬讛讜] 讟驻讬 诪讗讬讻讗 讘讬谞讬讬讛讜 讚讙讟 讗驻砖专 诇讜诪专 讚诇专"讬 讛讜讬 住驻拽 拽讬讚讜砖讬谉 注讚 砖转转谉 讜讻诪"砖 讛转讜住' 讘住诪讜讱 注"讘 讘讚"讛 讗讚诪讬驻诇讙讬 讜诇讝讛 诇注讬诇 讘讙讟 拽讗诪专 讘驻砖讬讟讜转 诇专"讛 讗"爪 讙讟 诇专"讬 爪专讬讱 讗讘诇 讘拽讬讚讜砖讬谉 诇专"讬 爪专讬讻讛 讙讟 诪砖谞讬讛诐 讜诇讝讛 讗诪专 诇讻讬 讬讛讬讘 讛讜讗 讚讛讜讬 拽讬讚讜砖讬谉 讜转讜驻住讬谉 拽讬讚讜砖讬谉 讛专讗砖讜谞讬诐 讜诇讗 讗诪专讬' 讻讬讜谉 讚拽讜讚诐 诇谞转讬谞讛 拽讬讘诇讛 拽讬讚讜砖讬谉 诪讗讞专 诇讗 诇讬转驻住讜 拽讬讚讜砖讬谉 讛专讗砖讜谞讬诐 讗讞"讻 诇讻砖转转谉 [诪砖讜诐 住驻讬拽讗 讚砖诪讗 注"诪 诪注讻砖讬讜] 讛砖转讗 诪讬讛讗 诇讗 讛讜讬 拽讬讚讜砖讬谉 诇讛讻讬 转讜驻住讬谉 谞诪讬 拽讬讚讜砖讬 砖谞讬 讜讚讜"拽: 


讘专砖"讬 讘讚"讛 讗讘诇 讚讻"注 转谞讗讬 讛讜讬 讜讻讜'. 砖诇讗 转讬诪讗 讚诇诪讗 讚讻"注 诇讻砖转转谉 讜驻诇讬讙讬 讘诇讬 讗驻讬诇讜 诇讬讜专砖讬 诇讝讛 讻转讘 讚讛讜讬 讙讟 诇讗讞专 诪讬转讛: 


讜讘转讜住' 拽讬讚讜砖讬谉 讛拽砖讜 讚诇诪讗 诇讻"注 诇讬 讗驻讬诇讜 诇讬讜专砖讬 讜驻诇讬讙讬 讘驻诇讜讙转讗 讚专"讛 讜专"讬 注"砖 讜讗驻砖专 诇讜诪专 讚讗"讻 讟驻讬 讛讜"诇 诇爪讬讜专讬 驻诇讜讙转讗 诪讞讬讬诐 讜讻讙讜谉 砖谞拽专注 讗讜 谞讗讘讚 讛讙讟:


讘转讜住' 讘讚"讛 讗砖诐 转诇讜讬 讻讜' 诪砖注转 讻转讬讘讛 讜讗诐 诇讗 讜讻讜'. 讻爪"诇: 


讘转讜住' 讘讚"讛 讗讬讻讗 讘讬谞讬讬讛讜 砖驻砖讟讛 讻讜'. 注讬讬谉 讘拽讬讚讜砖讬谉 讘转讜住' 讜讘讞"砖 讻讗谉 讜砖诐 [讚诇驻讬 诪"砖 讛转讜住' 讘住诪讜讱 讚诇专"讬 注讚 砖转转谉 住驻拽 讗"讻 讗祝 诇专"讬 爪专讬讻讛 讙讟 诪住驻拽 讘驻砖讟讛 讬讚讛] 讜爪"诇 砖讻讜讜谞转诐 讛讻讗 讚诇专"讛 讛讜讬 拽讬讚讜砖讬谉 讜讚讗讬 讜讘讗 注诇讬讛 注诇 住诪讱 讗讜转谉 拽讬讚讜砖讬谉 讜讗"爪 注讜讚 拽讬讚讜砖讬谉 讗讞专讬诐 讜诇专"讬 讛讜讬 住驻拽 拽讬讚讜砖讬谉 讜讗讬谞讜 专砖讗讬 诇讘注讜诇 注诇 住诪讱 讗讜转谉 拽讬讚讜砖讬谉 讜讗"诇 诇注谞讬谉 讗诐 谞转拽讚砖讛 注讜讚 诪讗讞专 诇讗讞专 砖驻砖讟讛 讬讚讛 讜讻讜'. 讚诪诪谞"驻 诇专"讬 谞诪讬 讗"爪 讙讟 诪砖谞讬 讚讗诐 讞诇 讙讟 诇诪驻专注 讗"讻 转驻住讜 拽讬讚讜砖讬 讛专讗砖讜谉 讜讗讬谉 讘拽讬讚讜砖讬 砖谞讬 诪诪砖 讜讗诐 诇讗 讞诇 专拽 诇讻砖转转谉 讗"讻 砖谞讬讛诐 诇讗 转驻住讜 讗诐 诇讗 砖转爪讬讬专 砖驻砖讟讛 讬讚讛 讜拽讬讘诇讛 拽讬讚讜砖讬谉 诪讗讞讚 拽讜讚诐 谞转讬谞讛 讜诇讗讞专 谞转讬谞讛 谞转拽讚砖讛 诇讗讞专: 


讘讗"讚 讛讜诪"诇 讗讬讻讗 讘讬谞讬讬讛讜 砖谞拽专注 砖讟专 拽讬讚讜砖讬谉 讗讘诇 诇讗 诪爪讬 诇诪讬诪专 讗讬讻讗 讘讬谞讬讬讛讜 砖谞转讗讻诇讜 讻讜'. 讻爪"诇:





专砖"砖

专砖"讬 讚"讛 讘注讬诇转讛 转诇讜讬讛. 讜讛"拽 诇讛 讛"讝 讙讬讟讱 诪注转讛 砖讗谞讬 讘注讜诇诐. 讻"谞 讚爪"诇:



转讚"讛 讗诪专 专讘讛. 讜诪讬讛讜 讬"诇 砖讛讬讜 诪驻专砖讬诐 讘讛讚讬讗 砖诪讛讬讜诐 讻讜'. 谞专讗讛 讚专"诇 讚讗祝 诇驻专"转 讬"诇 砖讛讬讜 讗讜诪专讬诐 讘驻讬专讜砖 讚讻讜讜谞转诐 诪讛讬讜诐 讚讜拽讗 讜诇讗 诪注转 砖讗谞讜 讘注讜诇诐. 讗讜 砖讛讬讜 讗讜诪专讬诐 诪讬讜诐 讻转讬讘转讜 讜讻"讻 讛转讜住' 诇讛讚讬讗 讘讻转讜讘讜转 (讟 讘) 讜讚诇讗 讻诪讜 砖讛讜讙讛 注讛"讙 诇驻讬' 讛拽讜谞讟专住:



转讚"讛 讗砖诐. 诪讙讜专砖转 诪砖注转 谞转讬谞讛. 讻爪"诇:



讘讗"讚 讜砖诪讗 讻讜' 诇专"诪 诪讬讬转讬 谞诪讬 讗"转. 诪砖"讻 讛诪讛专砖"讗 讚诪住驻拽讗 诇讛讜 讘讚专"诪 讗讬 讘注讬 讞转讬讻讛 诪砖转讬 讞转讬讻讜转 讗讬砖转诪讬讟转讬讛 讙诪专讗 讚讻专讬转讜转 (讬讞) 讚诪驻讜专砖 砖诐 讚诇讗 讘注讬 注"砖:



转讚"讛 专"讬. 讜诇讗 讘注讬 专"讬 讞转讬讻讛 诪讘"讞. 注讬' 讻专讬转讜转 (讬讝 讘) 讘转讚"讛 讗专"讬 讚讻讛"讙 谞拽专讗 讗讬拽讘注 讗讬住讜专讗. 讜讙诐 谞专讗讛 诇讻讗讜专讛 讚讝讛 讚诪讬 诇注砖讛 诪诇讗讻讛 讘讛"砖 讚诪讜爪"砖 砖讻' 讛转讜住' 砖诐 讘讚讘讜专 讛拽讜讚诐 讚讞讬讬讘 诇讻"注:



讘诪砖谞讛 讜讗讘讚讛 讗讬爪讟诇讬转讜. 讻爪"诇:



讙诪' 专砖讘讙"讗 谞讜转谞转 诇讗讘讬讜 讗讜 诇讗讞讬讜 讗讜 诇讗' 诪谉 讛拽专讜讘讬诐. 专讗讬转讬 诪拽砖讬诐 诪诪"谞 讗讬 讬砖 诇讜 讗讞 讛专讬 讛讜讗 拽讜讚诐 诇讬讜专砖讜 讜讗讬谞讛 讬讜爪讗讛 讘谞转讬谞转讛 诇讗' 诪谉 讛拽专讜讘讬诐. 讜讗讬 讗讬谉 诇讜 诇诪讛 转转谉 讻讬讜谉 砖讗讬谞讛 讝拽讜拽讛 诇讬讘诐. 讜诇"谞 讚谞"诪 砖转驻讟专 诪谉 讛讗讬讘讜诇. 讗讜 讚诇讗 转拽专讗 拽讟诇谞讬转. 讜讘讬专讜砖诇诪讬 讚诪住讬讬诐 讘讚专砖讘"讙 讜讛讬讗 驻讟讜专讛 诪谉 讛讞诇讬爪讛 讻讜' 诇讬转讗 讘讚讘专讬讜 讗讜 诇讗' 诪谉 讛拽专讜讘讬诐:



砖诐 讜讗"专 讝讬专讗 讻讬 讛讜讬谞谉 讻讜'. 谞专讗讛 诇诪讞讜拽 讛讜' 讜爪"诇 讗专"讝 讜讻"讛 讘拽讚讜砖讬谉 讜注"砖:





讞讬讚讜砖讬 专讘讬 注拽讬讘讗 讗讬讙专

讙诪专讗 诪讗讬 讜转转谉 讻讜', 讘拽讬讚讜砖讬谉 (讚祝 住') 注诇讛 讚诪转谞讬' 讚讛转诐 讗诪专讬' 住转诐 专"讛 讗诪专 讜讛讜讗 讬转谉 讜诇"讗 诪讗讬 讜讬转谉. 讜谞"诇 讚讘砖诇诪讗 讛讻讗 讘讙诪专讗 讗诇讜 讗诪专 驻诇讜讙转讬讬讛讜 住转诐 讘讚专讱 驻诇讜讙转' 诇讚讬谞讗 讛讬讛 讗驻砖专 诇讜诪专 讚讟注诪讗 讚专"讛 诇讗讜 诪砖讜诐 讚注"诪 讛讜讬 讻讗讜诪专 诪注讻砖讬讜 讗诇讗 诪砖讜诐 讚讝诪谞讜 砖"砖 诪讜讻讬讞 讜讛讬讬谞讜 诇诇"讘 讚诇注讬诇 (讚祝 注讘) 讚讗驻砖专 讚专"讛 住"诇 诇讙诪专讬 讛诇讻讛 讻专"讬 讗祝 讘注"驻 诪砖"讛 讗诪专 诪讗讬 讜讛讬讗 转转谉 讛讬讬谞讜 讚讗诪专 讻谉 专"讛 讘讚专讱 驻讬专讜砖 讗诪转谞讬' 讗祝 讚住转住 诪转谞讬' 住"诇 诇注讬诇 讚诇"讗 讝诪谞讜 砖"砖 诪讜讻讬讞 讗注驻"讻 讗诪专讬' 讜讛讬讗 转转谉 讜注"讻 诪砖讜诐 讚注"诪 讻诪注讻砖讬讜. 讗讘诇 讘拽讬讚讜砖讬谉 讚诪讬讬专讬 讗祝 讘讻住祝 讚诇"诇 诪砖讜诐 讝诪谞讜 砖"砖 讛讜讗 砖驻讬专 讗诪专讬' 讘住转诪讗 讚"讛 讜讛讜讗 讬转谉 讻讬讜谉 讚诇讬讻讗 诇诪讟注讬 讜拽"诇:
讜讘讝讛 诪讬讜砖讘 讚讘专讬 转讜住' 讘砖诪注转讬谉 讚"讛 讗"讘. 讻' 讚讛讜诪"诇 讗"讘 讚谞拽专注 砖讟专 拽讬讚讜砖讬谉 讜讘住讜讙讬讗 讚拽讬讚讜砖讬谉 讻' 转讜住' 住转诐 讚诇讗 讛讜诪"诇 讗"讘 讚谞讗讘讚讜 讚讛讗 谞转讗讻诇讜 讛诪注讜转 拽讬讚讜砖讬谉 诪拽讜讚砖转 讜诇讗 讛拽砖讜 讚讛讜诪"诇 讗"讘 讘砖讟专 拽讬讚讜砖讬谉 讜谞拽专注. 讜注' 讘诪讛专砖"讗 讜讚讘专讬讜 转诪讜讛讬诐. 讜诇驻讬 讛谞"诇 谞讬讞讗 讚讘拽讬讚讜砖讬谉 讚讗诪专讬' 讘住转诐 专"讛 讗诪专 讜讛讜讗 讬转谉 诪砖"讛 讗讬诇讜 诇讗 讛讬讬谞讜 诪讜爪讗讬诐 谞驻拽讜转讗 专拽 讘砖讟专 拽讬讚讜砖讬谉 讜谞拽专注 讛讬讛 讗驻砖专 诇讜诪专 讚讟注诪讗 讚专"讛 诪砖讜诐 讝诪谞讜 砖"砖 诪讜讻讬讞 讗祝 讚讘砖讟专 拽讬讚讜砖讬谉 诇讗 转拽谞讜 讝诪谉 诪"诪 住转诪讗 讚诪诇转讗 讻讜转讘讬谉 讝诪谉 讻诪"砖 转讜住' 诇注讬诇 (讚祝 讬讜讚 注"讗) 讚"讛 讻讬 拽转谞讬. 诪砖"讛 讛讜爪专讱 讛砖"住 诇诪爪讜讗 谞驻拽讜转' 讙诐 讘拽讬讚讜砖讬 讻住祝 讜讻讬讜谉 讚讙诐 讘讝讛 砖讬讬讱 驻诇讜讙转讬讬讛讜 诪讜讻专讞 讚讟注诪讗 讚注"诪 讻讗讜诪专 诪注讻砖讬讜. 讗讘诇 讘住讜讙讬讬谉 讚讗诪专讬' 讜讻谉 谞诪讬 讘拽讬讚讜砖讬谉 讜讗转诪专 诪讗讬 讜讬转谉 讚讙诐 讘拽讬讚讜砖讬谉 谞拽讟 驻诇讜讙转讬讬讛讜 讘驻讬专讜砖 讚诪转谞讬' 讗"讻 讗祝 讗讬 讗讬讬专讬 讘砖讟专 拽讬讚讜砖讬谉 诪讜讻讞 讚讟注诪讗 讚注"诪 讻讗讜诪专 诪注讻砖讬讜 讚讛讗 住转诪' 讚诪转谞讬' 诇讗 住"诇 讻专"讬 讚讗诪专 讝诪谞讜 砖"砖 诪讜讻讬讞 讻' 转讜住' 讚讛讜诪"诇 讚谞"诪 讘谞拽专注:



转讚"讛 讗"讘. 讜诇注讬诇 讙讘讬 讙讟 讛讜诪"诇 谞诪讬 砖驻砖讟讛 讬讚讛 讻讜'.
诇驻诪"砖 讛专"谉 (讘拽讬讚讜砖讬谉 讚祝 专诇"讚) 诇讛拽砖讜转 讛讗讬讱 讗诪专讬' 讚讗"讘 讚驻砖讟讛 讬讚讛 讜拽讘诇讛 拽讬讚讜砖讬谉 诪讗讞专 讛讗 诇专"讛 爪专讬讻讬谉 讙讟 讻讚讬谉 讗"讗 砖驻砖讟讛 讬讚讛 讜拽讘诇讛 拽讬讚讜砖讬谉 诪讗讞专 讚讛讜讬 讻讗讜诪专转 讙专砖转谞讬 讚讗驻讬' 砖诇讗 讘驻谞讬讜 谞讗诪谞转 诇讛讞诪讬专 诪砖讜诐 讞讝拽讛 讚讗讬谉 讗砖讛 诪注讬讝讛 讘驻谞讬讜 (讘住讜祝 驻' 讛诪讙专砖). 讜转讬' 讚讛讻讗 诇讗 讛讜讬 讻讗讜诪专转 讙专砖转谞讬 讚讬"诇 讚诪讛 讚拽讘诇讛 拽讬讚讜砖讬谉 诪讗讞专 讚住讘专讛 砖诪讗 诇讗 讬拽讬讬诐 转谞讗讬 讜诇讗 讬转谉 诇讛 讛诪注讜转 注"砖. 讗"讻 诪讛 讛拽砖讜 转讜住' 讚讙讘讬 讙讟 诇讬诪讗 讚讗"讘 驻砖讟讛 讬讚讛 讛讗 讙诐 诇专"讛 爪专讬讻讛 讙讟 讚讻讬讜谉 讚注"诪 诇讗讜 讻讗讜诪专 诪注讻砖讬讜 讜讘讜讚讗讬 注讚讬讬谉 讗讬谞讛 诪讙讜专砖转 讜讛讜讬 讗"讗 诪注诇讬讗. 讜讗"讻 诪讛 讚驻砖讟讛 讬讚讛 诇拽讘诇 拽讬讚讜砖讬谉 诪讗讞专 讛讜讬 讻讗讜诪专转 砖讙专砖讛 讘讙讟 讗讞专 诇讞诇讜讟讬谉 讗讜 砖讗诪专讛 诪讞讜诇讬谉 诇讱 讜转转讙专砖 诪讻讗谉 讜诇讛讘讗. 讜讗"诇 讻讬讬谉 讚讻讘专 谞转谉 诇讛 讙讟 诇讞讜诇 诇讗讞专 讝诪谉 讘转谞讗讬 讛讜讬 注讻"驻 讻诪讜 拽讟讟讛 讘讬谞讬讛诐 讚讗讬谞讛 谞讗诪谞转 诇讜诪专 讙专砖转谞讬 讚诇讬讻讗 讞讝拽讛 讚讗讬谉 讗砖讛 诪注讬讝讛 讻诪"砖 讛专讗"砖 诇讛讚讬讗 讘讬讘诪讜转 (讚祝 拽讟讝) 注"砖, 讗"讻 讬"诇 讚讗驻讬' 拽爪转 讞讝拽讛 诇讬讻讗 讜讗"谞 讗驻讬' 诇讞讜诪专讗. 讜讗讬 讚注讚讬讬谉 讬拽砖讛 注诇 诪讛 砖驻讬专砖 讛诪讛专砖"讗 讘讻讜讜谞转 转讜住' 讚拽讘诇讛 拽讚讜砖讬谉 诪讗讞专. 诪谉 注讜讚 讗' 讗讞专 拽讬讜诐 讛转谞讗讬 讚诇专"讛 讗"爪 讙讟 讻讬讜谉 讚讛拽讚讜砖讬谉 讛讘' 转驻住讬 诇讗 转驻住讬 拽讬讚讜砖讬谉 讛讙'. 讜讛讗 讘讝讛 讛讜讬 讻诪讜 讗"讗 讚注诇诪讗 讚驻砖讟讛 讬讚讛. 诪"诪 讬"诇 讚谞"诪 讚驻砖讟讛 讬讚讛 讜拽讘诇讛 拽讬讚讜砖讬谉 诪讗讞专. 讗讞专 拽讬讜诐 讛转谞讗讬 讚讛讙讟 谞转拽讚砖讛 诇讗讞讬讜 砖诇 讛诪拽讚砖 讚诇专"讛 讗"爪 讙讟 讚讗祝 讗诐 讙专砖讛 讝讛 讛讜讬 讙专讜砖转 讗讞讬讜. 讜讛专"谉 砖讛拽砖讛 讛讬讬谞讜 注诇 诇砖讜谉 讛讙诪专讗 讚拽讘诇讛 拽讬讚讜砖讬谉 诪讗讞专 讚讛讜"诇 诇讜诪专 讚拽讘诇讛 拽讬讚讜砖讬谉 诪讗讞讬讜. 讗讘诇 诪"诪 讚讘专讬 讛诪讛专砖"讗 谞讻讜谞讬' 讚讛讜诪"诇 讗"讘 讘讻讛"讙:
讜讚注 讚诪讚讘专讬 讛专"谉 讛谞"诇 讬"诇 讚谞住转专 诪诪"砖 讛讙讟 驻砖讜讟 讘住驻专讜 注讝专转 谞砖讬诐 讛讜讘讗 讘诪"诇 讚讛讱 讚讬谞讗 讚讛讗砖讛 砖讗诪专讛 诇讘注诇讛 讙专砖转谞讬 谞讗诪谞转. 讛讬讬谞讜 专拽 讘谞砖讜讗讛 讜诇讗 讘讗专讜住讛 讚讬讻讜诇讛 诇讛注讬讝 注"砖. 讗"讻 诪讛 讛拽砖讛 讛专"谉 讛讗 讛讻讗 诪讬讬专讬 专拽 讘拽讚砖讛 讜讛讬讗 讗专讜住讛 谞讬诪讗 讘讻讛"讙 讙诐 诇讞讜诪专讗 诇"讞 讻讬讜谉 讚诇讬讻讗 讞讝拽讛 讗注"讻 讚讗讬谉 讞讬诇讜拽:





讞讬讚讜砖讬 讞转"住

讛专讬 讝讛 讙讬讟讱 注"诪 砖转转谞讬 诇讬 诪讗转讬诐 讝讜讝. 诇驻注"讚 讘讛讗 讻讜诇讬 注诇诪讗 诪讜讚讬诐 讚讗讬谉 讛讜讻讞讛 诪讝诪谞讜 砖诇 砖讟专 讗诇讗 砖诪讛讬讜诐 讬转讞讬诇 讝诪谉 讛转谞讗讬 砖诪讛讬讜诐 讘讻诇 讝诪谉 砖转转谉 诪讗转讬诐 讝讜讝 转转讙专砖 讜诪砖讜"讛 讗讬 诇讗讜 讚讻诇 讛讗讜诪专 注"诪 讻讗讜诪专 诪注讻砖讬讜 讚诪讬 诇讗 讛讜讛 诪注讻砖讬讜 讜诇驻"讝 诇专讘 讬讛讜讚讛 讗讬爪讟专讬讱 讙讟讬谉 讚讗讬 诪拽讬讚讜砖讬谉 讛"讗 讛转诐 讗讬谉 讝诪谉 讘砖讟专 拽讬讚讜砖讬 讗讘诇 讘讙讟 砖讬砖 讘讜 讝诪谉 讛"讗 讝诪谞讜 砖诇 砖讟专 诪讜讻讬讞 拽诪"诇 讗诇讗 注讚讬驻讗 诪讬谞讬' 拽讗诪专 讜注讜讚 讛讗 讚讗诪专讬谞谉 讻谞"诇 讛讬讬谞讜 诪讛讗讬 讟注诪讗 讙讜驻讗 讻讬讜谉 讚诇专讞讜拽讛 拽讗转讬. 讚注转讬' 诪住转诪讗 诇讝诪谉 讛诪讗讜讞专 讜讗"讻 拽讗诪专 讘拽讬爪讜专 讚诇专讞讜拽讛 拽讗转讬 讜拽"诇:


砖驻砖讟讛 讬讚讛 讜拽讬讘诇讛 拽讬讚讜砖讬谉 诪讗讞专. 讻转讘讜 专讗砖讜谞讬诐 讚诇讗 砖讬讬讱 讛讻讗 诇诪讬诪专 讗砖转 讗讬砖 砖驻砖讟讛 讬讚讛 讜拽讬讘诇讛 拽讬讚讜砖讬谉 讞讬讬砖讬谞谉 诇拽讚讜砖讬谉 讞讝拽讛 讗讬谉 讗砖讛 诪注讬讝讛 驻谞讬' 讚讬"诇 讛讻讗 诇讗讜 讛注讝讛 讛讬讗 讚诪爪讬转 诇诪讬诪专 讚讞砖讘讛 讘讚注转讛 注"诪 讻诪注讻砖讬讜 讜诇讻砖转转拽讬讬诐 转谞讗讬 转转讙专砖 诇诪驻专注 讜诇讗 讛讜讛 讻讗讜诪专转 讙专砖转谞讬 注"砖. 讜讗讜诇讬 讬"诇 讚讛讬讬谞讜 讚讜拽讗 讘注诇 诪谞转 讚讘讬谉 诇诪讗讬 讚拽讬讬"诇 讻诪注讻砖讬讜 讚诪讬 讜讘讬谉 诇诪"讚 诇讗讜 讻诪注讻砖讬讜 诪"诪 讗讬砖讛 讚诇讗讜 讚讬谞讗 讙诪讬专讗 讬砖 诇讛 讛转谞爪诇讜转 讘讻诇 讗讜驻谉 讚诇讗 讛讜讛 拽讘诇转 拽讬讚讜砖讬谉 讛注讝讛 讚谞讬诪讗 讚讛讜讛 讻讗诇讜 讗讜诪专转 讙专砖转谞讬 讚诇讬转讗 讚讬"诇 讻谞"诇 砖讟注转讛 讘讻讜讜谞转 诇砖讜谉 注诇 诪谞转. 讗讘诇 讘转谞讗讬 讚讗诐 谞专讗讛 讚驻砖讜讟 讘诇砖讜谉 讛注讜诇诐 讚诇讗 讞诇 讻"讗 讘拽讬讜诐 讛转谞讗讬 讗注"讙 砖讻转讘转讬 讘砖诐 讛专"谉 驻"讙 讚砖讘讜注讜转 讚讬砖 讗诐 讚诪驻专砖讬谞谉 诪注讻砖讬讜 诪"诪 讘驻砖讟讬讜转 诇砖讜谉 讘讗 讗讬谞讜 讻谉 讜诪砖讜"讛 讛诪讙专砖 讗砖转讜 讘转谞讗讬 讚讗诐 讜注诪讚讛 讜谞砖讗转 诇讗讞专 讛讜讛 讻讗"讗 讚讞讜砖砖讬谉 诇拽讬讚讜砖讬谉 讜讘讝讛 讬"诇 驻住拽 讛专诪讘"诐 专驻"讞 讚讙讬专讜砖讬谉 砖讻' 注诇讬讜 讛专"谉 讜讛"讛 砖讛讬讗 转诪讜讛 讜诇讛谞"诇 讬"诇. 注讬讬谉 驻"讚 诪讗讬砖讜转 讛诇' 讬"讙 讜爪"注:





驻谞讬 讬讛讜砖注

讘讗"讚 讜讛讗 讗诪专讬谞谉 讛讻讗 讛专讬 讛讬讗 讻讗砖转 讗讬砖 诇讻诇 讚讘专讬讛 诇驻专"转 讚拽讗讬 讗诪讛讬讜诐 讗诐 诪转讬 注讻"诇. 讜讗注"讙 讚讛转诐 诪讬诪专讗 讚讗诪讜专讗讬 讛讬讗 讛讗 讚讻诇 讛讬讜爪讗 诇诪诇讞诪转 讘讬转 讚讜讚 讗驻"讛 诇讗 谞讬讞讗 诇讛讜 诇诪讬诪专 讚讗诇讬讘讗 讚专' 诪讗讬专 讗讬讬专讬 讚讗诪专 讘砖诪注转讬谉 讚诪讙讜专砖转 诪砖注转 谞转讬谞讛 讗讜 讻专"讬 讜讞讻诪讬诐 讚诪讙讜专砖转 讜讗讬谞讛 诪讙讜专砖转 讗诇讗 讻讬讜谉 讚诪拽专讗 讚讜讗转 注专讜讘转诐 转拽讞 讚专砖讬谞谉 诇讛 讜讻谉 诪拽专讗 讚讜讗转 讗砖转讜 诇拽讞转 诇讱 诇讗砖讛 讚专砖讬谞谉 讘驻' 讘诪讛 讘讛诪讛 诇讬拽讜讞讬谉 讬砖 诇讱 讘讛 诪砖讜诐 讚讗讜专讬' 讙讟 讻专讬转讜转 讻转讘 诇讗砖转讜 讜讗"讻 诪砖诪注 诇讛讜 讚诇讻"注 讗讬转 诇讛讜 讛谞讱 讚专砖讬 讜诪砖"讛 拽砖讬讗 诇讛讜 诇专' 讬讛讜讚讗 讚诪转谞讬转讬谉:


讘讗"讚 讗讘诇 拽砖讛 讚讗驻讬诇讜 诇驻讬' 讛拽讜谞讟专住 讚讛讻讗 讻讜' 诪"诪 拽砖讛 讚讛讗 讗讬诇讜 诇讗 谞讛专讙 讗讜专讬' 讛讬转讛 讘转 砖讘注 讗砖转 讗讬砖 注讻"诇. 讜诇讗 讬讚注谞讗 诪讗讬 拽砖讬讗 诇讛讜 讚讛讗 讘讗诪转 讗诪专讬谞谉 诇讛讚讬讗 讘驻' 讘诪讛 讘讛诪讛 讙讘讬 讚讜讚 砖讘讬拽砖 诇注砖讜转 讜诇讗 注砖讛 讜讗"讻 诪砖诪注 讗讚专讘讗 诇讛讚讬讗 讚讗讬讛讜 诪讬讛转 诇讗讬住讜专讗 讗讬讻讜讜谉 讚诇讗 讛讜讬 讬讚注 砖讬讛专讙 讗讜专讬' 讘住讜祝 讜讛讬讬谞讜 讚讘讬拽砖 诇注砖讜转 讜讞讟讗 诇驻讬 诪讞砖讘转讜 讗讘诇 诪"诪 诇讗 讞讟讗 讘讗讬住讜专 讗砖转 讗讬砖 诪诪砖 讻讬讜谉 砖谞讛专讙 讘住讜祝 讘诪诇讞诪讛. 讜谞专讗讛 讚讛转讜住驻讜转 住讘专讬 讻砖讬讟转 专砖"讬 讝"诇 讘驻' 讘诪讛  讘讛诪讛 砖诪驻专砖 驻讬' 讗讞专 讘讛讛讬讗 讚讘讬拽砖 诇注砖讜转 砖讘讬拽砖 诇砖讻讘 注诪讛 拽讜讚诐 拽讘诇转 讛讙讟 讜诇讻讗讜专讛 讚讘专讬 转讬诪讛 讛谉 讚拽专讗 诇讗 诪砖诪注 讛讻讬 讚诇讗 讛讜讬 讬讚注 诇讛 诪注讬拽专讗 注讚 讗讜转讜 诪注砖讛 砖讛讬转讛 注诇 讛讙讙 讜讗诪讗讬 诇讗 诪驻专砖 诇讛 讻讚驻专讬砖讬转 讜谞专讗讛 讚专砖"讬 讜转讜住驻讜转 诇讗 谞讬讞讗 诇讛讜 诇驻专砖 讚注讬拽专 讘讬讗讛 讛讬转讛 讘诪讞砖讘转 讗讬住讜专 讚注诇 讝讛 诇讗 讛讜讬 拽讗诪专 讻诇 讛讗讜诪专 讚讜讚 讞讟讗 讗讬谞讜 讗诇讗 讟讜注讛 讚讘讻讛"讙 讞讟讗 讙诪讜专 讛讜讗 讻讚讗砖讻讞谉 讘注讜讘讚讗 讚专' 讞讬讬讗 讘专 讗砖讬 讚诪爪注专 谞驻砖讬讛 讜讗诪专 讗谞讗 诪讬讛讗 诇讗讬住讜专讗 讗讬讻讜讜谞讬 讗注"讙 砖讛讬转讛 讘讬讗转 讛讬转专 讙诪讜专 讘讗砖转讜 诪诪砖 讜讻"砖 讛讻讗 诇讻讱 诪驻专砖讬 讘注谞讬谉 讗讞专 砖讘讬拽砖 诇注砖讜转 拽讜讚诐 诇讻谉 讜讗"讻 诇讗 讞讟讗 讻"讗 讘诪讞砖讘讛 砖诇讗 讘讗讛 讻诇诇 诇讬讚讬 诪注砖讛 讜拽"诇:


讘讗"讚 讜诪讬讛讜 讝讛 讬砖 诇讜诪专 讻讜' 讗诇讗 讻诇讜诪专 讗诐 诇讗 讬讘讗 讘住讜祝 讛诪诇讞诪讛 讜诪砖讜诐 注讬讙讜谞讗 讻讜' 注讻"诇. 驻讬专讜砖 讚注讬拽专 讛讙讟 讛讬讛 砖诪讗 讬驻讜诇 讘砖讘讬 讗讜 讬讛专讙 讜诇讗 讬诪爪讗讜 注讚讬诐 诇讛注讬讚 注诇 诪讬转转讜 讜转转注讙谉 讗砖转讜 诇注讜诇诐 诪砖"讛 讛转谞讜 砖讗诐 诇讗 讬讘讗 讘住讜祝 讛诪诇讞诪讛 讬讛讗 讙讟 讜讻谉 驻专砖"讬 讝"诇 诇讛讚讬讗 讘驻' 讘诪讛 讘讛诪讛 注"砖:


讘讗"讚 讜谞专讗讛 诇专"转 砖讛讬讜 讻讜转讘讬谉 讙讟 讙诪讜专 讘诇讗 砖讜诐 转谞讗讬 讻讜' 注讻"诇. 讜讗讻转讬 讗讬讻讗 诇诪讬讚拽 讚住讜祝 住讜祝 讗驻讬诇讜 讘讻讛"讙 诇讗 讛讜讬 讙讟 诇讗诇转专 讗诇讗 讗诐 诇讗 讘讗 讘住讜祝 讛诪诇讞诪讛 讜讛讬讬谞讜 诪讚讗诪专 专讘 讛讜谞讗 诇注讬诇 讘讚祝 讛拽讜讚诐 讙讬讟讜 讻诪转谞转讜 砖讗诐 注诪讚 讞讜讝专 讜诪砖诪注 讚讛"讛 诇讬讜爪讗 讘砖讬讬专讗 讚诇注讬诇 讘驻专拽 讛转拽讘诇 讚祝 住"讛 注"讘 讘诪砖谞讛 诪砖诪注 诇讛讚讬讗 讚讬讜爪讗 讘砖讬讬专讗 讚讬谞讜 讻诪住讜讻谉 讜讻"讻 讛转讜住' 砖诐 诇讛讚讬讗 讘讚"讛 讻讚讬 诇讬讬驻讜转 讻讞讜 讚注讬拽专 诪讬诪专讗 讚专讘 讛讜谞讗 讘讙讬讟讜 讻诪转谞转讜 讚诪讬讬转讬 讛转诐 讘注讜讘讚讗 讚讙谞讬讘讗 讛讬讬谞讜 讚讬讜爪讗 讘拽讜诇专 讚诪讬 诇诪住讜讻谉 讜诇诪爪讜讛 诪讞诪转 诪讬转讛 讜讗"讻 诪诪讬诇讗 讚讛"讛 诇讬讜爪讗 讘砖讬讬专讗 讜讗"讻 讛讚专讗 拽讜砖讬讗 诇讚讜讻转讗 砖讗诐 诇讗 谞讛专讙 讗讜专讬' 讗诇讗 讘讗 诇讘讬转讜 讛讬讛 讛讙讟 讘讟诇 诪注讬拽专讜 诇专讘 讛讜谞讗 讜讗驻讬诇讜 诇专讘讛 讜专讘讗 讚驻诇讬讙讬 讗讚专讘 讛讜谞讗 讛讬讬谞讜 诪砖讜诐 讙讝讬专讛 讚专讘谞谉 讗讘诇 诪讚讗讜专讬讬转讗 讜讚讗讬 诇讗 讛讜讬 讙讬讟讗 讻讚讗讬转讗 诇注讬诇 讚祝 注"讙 讘讙诪专讗. 诪讬讛讜 诇驻专"转 讚讛讻讗 讜讚讗讬 诇讗 拽砖讛 讚讗讝讬诇 诇砖讬讟转讜 诇注讬诇 讚专讘 讛讜谞讗 讚讗诪专 讙讬讟讜 讻诪转谞转讜 诇讗 拽讗讬 讗诇讗 讗讙讟 注诇 转谞讗讬 讜诇讗 讘住转诐 讙讟 砖讻"诪 讜讗"讻 讛"讛 诇讬讜爪讗 讘砖讬讬专讗 讚讛讜讬 讙讟 讙诪讜专 讗讘诇 诇砖讬讟转 讛讞讜诇拽讬诐 诇注讬诇 注诇 专"转 讻诪"砖 诇注讬诇 讚讛专讬"祝 讜讛专诪讘"诐 讜专讜讘 讛诪驻专砖讬诐 诇讗 住"诇 讻专"转 讜讗"讻 讗诐 谞讗诪专 讚讘讛讛讬讗 讚讛讻讗 讗讻转讬 住讘专讬 讻专"转 砖讻诇 讛讬讜爪讗 诇诪诇讞诪讛 讛讬讜 诪讙专砖讬谉 讘讙讟 讙诪讜专 讻讬 讛讬讻讬 讚转讬转讬 诇讛讜 砖驻讬专 讛讗讬 讚讚讜讚 讜讘转 砖讘注 讗"讻 注"讻 爪专讬讱 诇讜诪专 讚讘讬诪讬 讚讜讚 谞诪讬 讛讜讜 住讘专讬 讻专讘讛 讜专讘讗 讚诇讬转 诇讛讜 讛讗 讚专讘 讛讜谞讗 讚讙讬讟讜 讻诪转谞转讜 诪砖讜诐 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 讜讗驻拽注讬谞讛讜 专讘谞谉 诇拽讬讚讜砖讬谉 讜诇驻"讝 谞诇注"讚 砖讝讛 讛讬讛 讻讜讜谞转 讚讜讚 讛诪诇讱 注"讛 砖讗诪专 诇讗讜专讬' 专讚 诇讘讬转讱 讜讛讬讬谞讜 讻讚驻专讬砖讬转 诇注讬诇 讚祝 注"讙 讚讛讗 讚讗驻拽注讬谞讛讜 专讘谞谉 诇拽讬讚讜砖讬谉 讛讬讬谞讜 诪砖讜诐 讚讞讻诪讬诐 转讬拽谞讜 讘讙讟 砖讻"诪 砖讬讛讗 讘诇讘讜 诇讙专砖讛 诇讙诪专讬 讜讗诐 讬注专注专 讛讘注诇 讜讬讗诪专 砖谞转讻讜讜谉 讘诇讘讜 诇讙专砖讛 注诇 转谞讗讬 讗诐 讬诪讜转 讚讛讜"诇 讙讬诇讜讬 讚注转 讜讗讜诪讚谞讗 讚诪讜讻讞 讘讛讗 讗驻拽注讬谞讛讜 专讘谞谉 诇拽讬讚讜砖讬谉 讜诇讝讛 谞转讻讜讜谉 讚讜讚  砖讗讜专讬' 讬诇讱 诇讘讬转讜 讜讬讘讗 讘讟注谞讛 讝讜 砖讗诐 注诪讚 讞讜讝专 讜诪住转诪讗 讘转 砖讘注 砖讻讘专 讛专讙讬砖讛 诇注爪诪讛 砖讛讬讗 讛专讛 诇讚讜讚 诪住转诪讗 诇讗 转专爪讛 诇砖讜讘 诇讗讜专讬' 讜转转注爪诐 讘讟注谞讜转讬讛 砖讛讬讗 诪讙讜专砖转 讙诪讜专讛 讻转拽谞转 讞讻诪讬诐 谞诪爪讗 讚诪爪讚 讛注专注讜专 砖诇 讗讜专讬' 讬驻拽讬注讜 讞讻诪讬诐 拽讬讚讜砖讬谉 诪讬谞讬讛 讻讚驻专讬砖讬转 讜讗"讻 转讛讗 驻谞讜讬讛 讙诪讜专讛 诇诪驻专注 讜转讞讝讜专 讘讬讗转 讚讜讚 诇讛讬转专 诪注讬拽专讜 讻谉 谞专讗讛 诇讬 讗讜 砖谞讗诪专 讚讛谞讛讜 讚诇讬转 诇讛讜 讛讗 讚专"转 讘讛讛讬讗 讚讙讬讟讜 讻诪转谞转讜 讘讛讛讬讗 讚讛讻讗 谞诪讬 诇讗 住讘专讬 讻讜讜转讬讛 讗诇讗 砖讛讬讜 诪讙专砖讬谉 注诇 转谞讗讬 讚讚讗 讜讚讗 讗讞转 讛讬讗 诇砖讬讟讛 讝讜 讜讘讗诪转 诇专讘讬谞讜 转诐 讚讛讻讗 谞诪讬 讗讬谉 诪讜讻专讞 诇讜诪专 讚讛讻诇 讛讬讜 诪讙专砖讬谉 诇讙诪专讬 讚诪讛讬讻讗 转讬转讬 讜讚讗讬 谞讬讞讗 诇讛讜 讟驻讬 诇讙专砖 注诇 转谞讗讬 讗诇讗 讚诇讗讜 讻"注 讚讬谞讗 讙诪讬专讬 诇讙专砖 注诇 转谞讗讬 砖讬砖 讘讛谉 讻诪讛 讞讬诇讜拽讬 讚讬谞讬诐 讜讛讬讜 爪专讬讻讬谉 诇讙专砖 讘驻专讛住讬讗 讘驻谞讬 诪讗谉 讚讙诪讬专讬 讚讬谞讬 转谞讗讬 讜诪砖"讛 讬砖 砖讛讬讜 诪讙专砖讬谉 诇讙诪专讬 讜讘爪讬谞注讗 讜讛讻讬 讛讜讬 讙讟 讚讗讜专讬' 诇专"转. 讜注"驻 讛讚讘专讬诐 讛讗诇讛 谞诇注"讚 砖讝讛 讻讜讜谞转 讛驻住讜拽 讚讗诪专 谞转谉 讛谞讘讬讗 诇讚讜讚 诪讚讜注 讘讝讬转 讚讘专 讛' 诇注砖讜转 讛专注 讜讚专砖讜 讞讻诪讬诐 砖讘讬拽砖 诇注砖讜转 讜诇讗 注砖讛 讜讚专砖讜 注讜讚 讗转 讗讜专讬' 讛讻讬转 讘讞专讘 砖讛讬讛 诇讱 诇讚讜谞讜 讘住谞讛讚专讬谉 讜讗转 讗砖转讜 诇拽讞转 诇讱 诇讗砖讛 诇拽讜讞讬谉 讬砖 诇讱 讘讛 讜拽砖讬讗 诇谉 诪讻讚讬 诪注砖讛 讚讘转 砖讘注 拽讚讬诐 诇讛专讬讙转 讗讜专讬' 诪"砖 讚诪拽讚讬诐 拽专讗 讛专讬讙转 讗讜专讬' 讘专讬砖讗 转讜 拽砖讬讗 诇讬 诇诪讛 诇讗 讚谞讜 讚讜讚 诇讗讜专讬' 讘住谞讛讚专讬谉 讜诇讚专讻讬谞讜 讗转讬 砖驻讬专 讚讘讗诪转 讙讬专砖 讗讜专讬' 讘讙讟 讙诪讜专 讘诇讗 转谞讗讬 讗讘诇 讚讜讚 讛讜讬 住讘专 砖讙讬专砖 注诇 转谞讗讬 讗诐 讬诪讜转 讘诪诇讞诪讛 讚住转诪讗 讚诪讬诇转讗 讛讻讬 讛讜讗 讻讚驻专讬砖讬转 讜讗"讻 讗诐 讛讬讛 讚谞讜 讜讛诪讬转 注"驻 住谞讛讚专讬谉 谞诪爪讗 砖诇讗 谞转拽讬讬诐 讛转谞讗讬 砖诇 讗讜专讬' 讻讬讜谉 砖诇讗 诪转 讘诪诇讞诪讛 讜讻讚讗诪专讬谞谉 诇注讬诇 讘讚祝 讛拽讜讚诐 讛专讬 讝讛 讙讬讟讱 讗诐 诪转讬 诪讞讜诇讬 讝讛 讜谞驻诇 注诇讬讜 讘讬转 讗讜 讛讻讬砖讜 谞讞砖 讗讬谉 讝讛 讙讟 诇讻讱 爪讬讜讛 讚讜讚 诇讗讜专讬' 砖讬讞讝讜专 诇诪诇讞诪讛 讜爪讬讜讛 诇讬讜讗讘 砖讬住讘讘 诪讬转转讜 注"讬 诪诇讞诪讛 讻讬讜谉 讚讘讗诪转 讞讬讬讘 诪讬转讛 讚诪讜专讚 讘诪诇讻讜转 讛讜讬 讜讻讚讬 砖讬转拽讬讬诐 讛转谞讗讬 诇诪驻专注 砖讬讛专讙 讘诪诇讞诪讛 讜讬讛讬讛 讙讟 讜注诇 讝讛 讛注谞讬谉 讛讜讻讬讞 讛谞讘讬讗 讜诇讗 讛讬讛 诪拽讜诐 诇讛讜讻讬讞讜 注诇 诪注砖讛 讚讘转 砖讘注 讻诇诇 诇讗 讘诪讞砖讘讛 讜诇讗 讘诪注砖讛 讻讬讜谉 讚讘讗诪转 诇讗 讙讬专砖 讗讜专讬' 注诇 转谞讗讬 讻诇诇 讗诇讗 讘讙讟 讙诪讜专 讜诪砖"讛 讛讜讻讬讞讜 讘讝讛 讛住讚专 讗转 讗讜专讬' 讛讻讬转 讘讞专讘 讜诇讗 讚谞转讜 讘住谞讛讚专讬谉 注"讻 诪讞砖讘转讱 谞讬讻专' 诪转讜讱 诪注砖讬讱 砖讛讬讬转 住讘讜专 砖讙讬专砖 注诇 转谞讗讬 讗诐 讬诪讜转 讘诪诇讞诪讛 谞诪爪讗 讚讘讝讛 讘讝讬转 讚讘专 讛' 诇注砖讜转 砖讘讬拽砖 诇注砖讜转 讜诇讗 注砖讛 讻讬讜谉 讚诇驻讬 讚注转讱 砖讛讬讛 讙讟 注诇 转谞讗讬 讞讟讗转 讘讞讟讗 讙诪讜专 讘诪讞砖讘转 讘讬讗转 讗讬住讜专 讻拽讜砖讬转 讛转讜住' 讻讗谉 砖讗诐 诇讗 谞讛专讙 讗讜专讬' 讛讬转讛 讘转 砖讘注 讗"讗 讙诪讜专讛 讗讘诇 诇驻讬 讛讗诪转 讗转 讗砖转讜 诇拽讞转 诇讱 诇讗砖讛 讚诇驻讬 讛讗诪转 讘砖注讛 砖诇拽讞转 讛讬转讛 诪讜转专转 诇讱 讻讗砖转讱 讙诪讜专讛 讻讬讜谉 砖讛讬讛 讙讟 讙诪讜专 讻谉 谞"诇 谞讻讜谉. 讜讘讝讛 谞转讬讬砖讘 讙"讻 讛讗 讚讗诪专讬谞谉 讘驻' 讘诪讛 讘讛诪讛 专讘讬 讚讗转讗 诪讚讜讚 诪讛驻讱 讜讚专讬砖 讘讝讻讜转讬讛 讚讚讜讚 驻讬专讜砖 诇砖讜谉 诪讛驻讱 讚讬讬拽 讻讬讜谉 讚拽专讗 砖诇讗 讻住讚专谉 讻转讬讘讬 讚诪注砖讛 讚讘转 砖讘注 讛讜讬 讘专讬砖讗 注"讻 诪讜讻讞 讚诇讗 讞讟讗 讗诇讗 砖讘讬拽砖 诇注砖讜转 讜诇讗 注砖讛 讜讛讬讬谞讜 讻讚驻专讬砖讬转 讚诇驻讬 诪讛 砖注诇讛 注诇 讚注转讜 讞讟讗 诪讬讛讗 讘诪讞砖讘讛 讜讘讚专讜砖 讛讗专讻转讬 讜讻讗谉 诇讗 讘讗转讬 讗诇讗 诇驻专砖 诇驻讬 砖讬讟转 讛转讜住' 讜讚讜拽 讛讬讟讘 讻讬 谞讻讜谉 讛讜讗:

讙诪专讗 注讚 讻讗谉 诇讗 驻诇讬讙讬 讗诇讗 讚诪专 住讘专 诇讬 讜诇讗 诇讬讜专砖讬 讻讜' 讚讻"注 诪讬讛讗 转谞讗讬 讛讜讬 转讬讜讘转讗 讚专讘 讬讛讜讚讗 驻讬专砖"讬 讚讗讬 诇讻砖转转谉 拽讗诪专 谞讛讬 讚诇讬 诇讬讜专砖讬 诪砖诪注 讛讜"诇 讙讟 诇讗讞专 诪讬转讛 注讻"诇. 讜讗祝 诇诪讗讬 讚驻专讬砖讬转 讘住诪讜讱 讚诇专讘 讬讛讜讚讛 谞诪讬 拽讜讚诐 砖转转谉 讛讜讬 住驻拽 诪讙讜专砖转 讗诐 谞转拽讬讬诐 讛转谞讗讬 讘住讜祝 讜讻"讻 讛转讜住驻讜转 讘讚"讛 讗讚诪讬驻诇讙讬 讗驻"讛 诪拽砖讛 讛讻讗 砖驻讬专 讚讛讗 转谞讗 拽诪讗 讙讜驻讗 诇讗 拽讗诪专 讗诇讗 诇讗 谞转谞讛 讝拽讜拽讛 诇讬讘诐 诪砖诪注 讚诇专砖讘"讙 讚谞讜转谞转 诇讗' 诪谉 讛讬讜专砖讬诐 讗讬谞讛 讝拽讜拽讛 讻诇诇 讜诪讜转专转 诇砖讜拽 讗诇诪讗 讚讘讜讚讗讬 诪讙讜专砖转 诪讞讝拽讬谞谉 诇讛 诇诪驻专注 讜注讬讬谉 诪"砖 讛转讜住驻讜转 讘拽讬讚讜砖讬谉 讚' 住' 注"讘 讘讚"讛 讗讘诇 讚讻"注 转谞讗讬 讛讜讬 讗讘诇 讗讻转讬 拽砖讛 诇驻讬 诪讗讬 讚驻专讬砖讬转 讘住诪讜讱 诪讗讬 诪拽砖讛 讛讻讗 转讬讜讘转讗 讚专讘 讬讛讜讚讗 讚谞讛讬 讚诇讗 住诇讬拽 讗讚注转讗 讚讛讗讜诪专 注"诪 讻讗讜诪专 诪注讻砖讬讜 讚诪讬 讗讻转讬 讗讬讻讗 诇讗讜拽诪讬 讛讗讬 讘专讬讬转讗 讻专讘讬 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜 讜专讘 讬讛讜讚讗 注"讻 诇讬转 诇讬讛 讛讗 讚专讘讬 讬讜住讬 讗讜 讚诪住驻拽讗 诇讬讛 讜诇讻讗讜专讛 讛讬讛 谞专讗讛 诪讻讗谉 讻砖讬讟转 讛专讘 讛诪讙讬讚 砖讛讘讗转讬 讘住诪讜讱 讚诇专讘讬 讬讜住讬 讙讜驻讗 诇讗 砖讬讬讱 讝诪谞讜 砖诇 砖讟专 诪讜讻讬讞 讗诇讗 诇注谞讬谉 转谞讗讬 讚诪讬转讛 讜诇讗 诇注谞讬谉 砖讗专 转谞讗讬诐 讜讻谉 谞专讗讛 诇讻讗讜专讛 诪诪讛 砖讻转讘讜 讛转讜住驻讜转 讘讚"讛 专讘 讛讜谞讗 讗诪专 讜讛讬讗 转转谉 讜讻谉 讛诇讻讛 讚拽讬"诇 讻专讘讬 讚讻诇 讛讗讜诪专 注"诪 讻讗讜诪专 诪注讻砖讬讜 讚诪讬 讜诪讗讬 讗讬爪讟专讬讻讜 诇讛讗讬 讟注诪讗 讛讗 讘诇讗讜 讛讻讬 讻转讘讜 讛转讜住驻讜转 诇注讬诇 讚祝 注"讘 讚讛诇讻讛 讻专讘讬 讬讜住讬 讗祝 讘讙讬讟讬谉 讚讝诪谞讜 砖诇 砖讟专 诪讜讻讬讞 讜讗"讻 讘诇讗 注讬讚讬 诪住讬专讛 讜讗驻讬诇讜 讘转谞讗讬 讚讗诐 谞诪讬 讗讬转 诇谉 诇诪讬诪专 讜讛讬讗 转转谉 讜讘砖诇诪讗 讗讚专讘 讛讜谞讗 讙讜驻讗 讚讗讬爪讟专讬讱 诇诪讬诪专 讘住诪讜讱 讻诇 讛讗讜诪专 注诇 诪谞转 讻讗讜诪专 诪注讻砖讬讜 讚诪讬 讛讬讬谞讜 诪砖讜诐 讚诪砖诪讬讛 讚专讘讬 拽讗诪专 诇讬讛 讜专讘讬 注"讻 驻诇讬讙 讘讛讚讬讗 讗讚专讘讬 讬讜住讬 讜诇讬转 诇讬讛 讚讝诪谞讜 砖诇 砖讟专 诪讜讻讬讞 讻讚讗诪专讬谞谉 诇注讬诇 讻讝讛 讙讟 讚拽讗诪专 专讘讬 诇诪注讜讟讬 讚专讘讬 讬讜住讬 讜讻诪讜 砖讗驻专砖 讘住诪讜讱 讜注讜讚 讚诇专讘 讛讜谞讗 讙讜驻讬讛 诪砖诪注 诇注讬诇 讚诪住驻拽讗 诇讬讛 讗讬 讛诇讻讛 讻专"讬 讘注诇 驻讛 讜诪砖讜诐 讛讻讬 讗讬爪讟专讬讱 诇讬讛 诇诪讬诪专 讛讗讜诪专 注"诪 讻讗讜诪专 诪注讻砖讬讜 讜诪讻"砖 讚讗"砖 讟驻讬 诇砖讬讟转 讛专讬"祝 讜讛专诪讘"诐 讝"诇 讜讛讙讗讜谞讬诐 讚讛讛讬讗 讚讛讗讜诪专 注"诪 讻讗讜诪专 诪注讻砖讬讜 讛讬讬谞讜 谞诪讬 诇注谞讬谉 讚诇讗 讘注讬谞谉 转谞讗讬 讻驻讜诇 讻诪讜 砖讗驻专砖 诇拽诪谉 讘讛讗 讚讗转拽讬谉 砖诪讜讗诇 诪砖讗"讻 诇砖讬讟转 讛转讜住驻讜转 砖驻住拽讜 诇注讬诇 讘讛讚讬讗 讻专讘讬 讬讜住讬 讗驻讬' 讘注"驻 讗"讻 诇诪讛 讛讜爪专讻讜 诇驻住讜拽 讛诇讻讛 讻专讘 讛讜谞讗 诪砖讜诐 讚讗讜诪专 注"诪 讻讗讜诪专 诪注讻砖讬讜 讜转讬驻讜拽 诇讬讛 诪砖讜诐 讝诪谞讜 砖诇 砖讟专 讗注"讻 讚拽讬讬诪讬 讘砖讬讟转 讛专讘 讛诪讙讬讚. 讗诇讗 讚讗"讗 诇讜诪专 讻谉 讚讘住讜祝 驻讬专拽讬谉 讻转讘讜 诇讛讚讬讗 讘讚"讛 讛讻诇 诪讜讚讬诐 诇讻砖转爪讗 讚诇专讘讬 讬讜住讬 讛讜讬 讙讟 讜讗讬谞讜 讙讟 讗诇诪讗 讚诇讛转讜住驻讜转 讗讬讬专讬 专"讬 讘讻诇 讛转谞讗讬诐 讜讻讱 谞专讗讛 注讜讚 诪诪讛 砖讻转讘讜 诇注讬诇 讚祝 注"讘 讚讛讗 讚转拽讬谉 专讘 诪讬讜诪讗 讚谞谉 讜诇注诇诐 讛讬讬谞讜 诇砖讜驻专讗 讚砖讟专讗 讜诇讗 讻转讘讜 砖讛讜爪专讱 诇转拽谉 诪砖讜诐 转谞讗讬 讚讗诐 诇讗 讘讗转讬 讜讻讬讜爪讗 讘讝讛 讗注"讻 讚诇讗 谞讞转讜 讛转讜住驻讜转 诇住讘专转 讛"讛 讜诇讗 砖谞讬 诇讛讜 诇注谞讬谉 讝诪谞讜 砖诇 砖讟专 讘讬谉 转谞讗讬 讚诪讬转讛 诇砖讗专 转谞讗讬诐 讜诇驻"讝 注"讻 讚诪讛 砖讛讜爪专讻讜 讻讗谉 诇驻住讜拽 讚讛讗讜诪专 注"诪 讻讗讜诪专 诪注讻砖讬讜 讛讬讬谞讜 诇注谞讬谉 拽讬讚讜砖讬谉 讚诇讗 砖讬讬讱 讘讛讜 讝诪谉 讜谞"诪 谞诪讬 诇注谞讬谉 讙讬讟讬谉 讙讜驻讗 讛讬讻讗 砖讗讬谉 讻转讜讘 讘讜 讝诪谉 讚讘讚讬注讘讚 讛讜讬 讙讟 讜讗诐 谞讬住转 诇讗 转爪讗 讻讚讗讬驻住拽讗 讛诇讻转讗 诇拽诪谉 住讜祝 驻专拽 讛诪讙专砖 讜诪砖"讛 讛讜爪专讻讜 诇驻住讜拽 砖讗诐 讙讬专砖讛 讘注"诪 讜讗讬谉 讘讜 讝诪谉 讗驻"讛 诪讙讜专砖转 诇讗诇转专 讜转驻住讬 讘讛 拽讬讚讜砖讬谉 讻谉 谞"诇 讘砖讬讟转 讛转讜住驻讜转 讗讘诇 讘住讜讙讬讗 讚砖诪注转讬谉 讛拽讜砖讬讗 讘诪拽讜诪讛 诪讗讬 诪讜转讬讘 讗讚专讘 讬讛讜讚讗 诪讘专讬讬转讗 讛讗讬讻讗 诇讗讜拽诪讬 讘专讬讬转讗 讻专讘讬 讬讜住讬 讜专讘 讬讛讜讚讗 讻专讘谞谉 讚专讘讬 讬讜住讬 讜讗驻讬诇讜 诇驻讬 砖讬讟转 讛"讛 讗讻转讬 讗讬讻讗 诇讗讜拽诪讬 讘专讬讬转讗 讚讛讻讗 讻专讘讜转讬谞讜 讚讛转讬专讜 诇讬谞砖讗 讘转谞讗讬 讚讗诐 诇讗 讘讗转讬 住讜祝 驻讬专拽讬谉 诪讛"讟 讚讝诪谞讜 砖诇 砖讟专 讜讛谞诇注"讚 讘讬讬砖讜讘 拽讜砖讬讗 讝讜 讚诇讗 诪讬讬转讬 讘砖诪注转讬谉 讛讗 诪讬诇转讗 讚讝诪谞讜 砖诇 砖讟专 诪讜讻讬讞 谞专讗讛 诇讬 砖讬砖 诇讬讬砖讘 诇驻讬 砖讬讟转 专砖"讬 讝"诇 讚住讜祝 驻讬专拽讬谉 讙讘讬 诇讻砖转爪讗 讞诪讛 诪谞专转讬拽讛 讚诇讗 砖讬讬讱 讛讗 诪讬诇转讗 讚讝诪谞讜 砖诇 砖讟专 诪讜讻讬讞 讘诇讻砖转爪讗 讜讻诪讜 砖讛讗专讻转讬 讘注讛"讬 诇注讬诇 讚祝 注"讙 注"讘 讚讗祝 注诇 讙讘 讚诇诇讬砖谞讗 拽诪讗 讚专讘 讛讜谞讗 诪砖诪注 讚讗驻讬诇讜 讘转谞讗讬 讚诇讗讞专 诪讬转讛 砖讬讬讱 讝诪谞讜 砖诇 砖讟专 诪讜讻讬讞 讛讬讬谞讜 诪砖讜诐 讚讗讬谉 讙讟 诇讗讞专 诪讬转讛 讜讻诪讜 砖讻转讘转讬 砖诐 讘讟讜讘 讟注诐 注"砖 讜讗"讻 讗祝 讗谞讜 谞讗诪专 讚讘注诇 诪谞转 谞诪讬 诇讗 砖讬讬讱 诇讜诪专 讻谉 讗诇讗 讚讜拽讗 讘转谞讗讬 讚讗诐 诪砖讜诐 讚砖谞讬 诇砖讜谞讜转 诪砖诪注 讜讘讗诪转 讗驻讬诇讜 讘诇砖讜谉 讛诪拽专讗 诪爪讬谞讜 讛专讘讛 讗诐 砖讛讜讗 诇砖讜谉 转谞讗讬 讻讙讜谉 讗诐 讘讞拽讜转讬 转诇讻讜 讜讛专讘讛 讻讬讜爪讗 讘讗诇讜 讜诪爪讬谞讜 讙"讻 讗诐 砖讛讜讗 诇砖讜谉 拽讘讬注讜转 讝诪谉 讻讙讜谉 讜讗诐 讬讛讬讛 讛讬讜讘诇 砖诪砖诪砖 诇砖讜谉 讻砖讬讛讬讛 讛讬讜讘诇 讜讻诪讜 砖讛讘讬讗 专砖"讬 讝"诇 讘驻讬专讜砖 讛转讜专讛 讛专讘讛 讗诐 讻讬讜爪讗 讘讗诇讜 讜诪砖"讛 讗诪专讬谞谉 讚讝诪谞讜 砖诇 砖讟专 诪讜讻讬讞 砖讛讜讗 诇砖讜谉 转谞讗讬 诪砖讗"讻 讘诇砖讜谉 注诇 诪谞转 砖讛讜讗 诇砖讜谉 讞讻诪讬诐 讗驻砖专 讚诇讗 砖讬讬讱 诇讜诪专 砖谞讬 诇砖讜谞讜转 诪砖诪注 讗诇讗 诇专讘 讛讜谞讗 讛讜讗 诇砖讜谉 转谞讗讬 讘讛讞诇讟 讜诇专讘 讬讛讜讚讗 讛讜讗 诇砖讜谉 拽讘讬注讜转 讝诪谉 诇讻砖转转谉 讚讛讬讬谞讜 讻诪讜 诇讗讞专 讚转讜 诇讗 砖讬讬讱 讝诪谞讜 砖诇 砖讟专 诪讜讻讬讞 讻谉 谞"诇 诇砖讬讟转 专砖"讬 讝"诇 讚住讜祝 驻讬专拽讬谉 讗诇讗 讚诪诇砖讜谉 讛转讜住驻讜转 住讜祝 驻讬专拽讬谉 讜讻谉 诪诇砖讜谉 专砖"讬 讝"诇 讘诪住' 注讻讜"诐 驻专拽 讗讬谉 诪注诪讬讚讬谉 讚祝 诇"讜 诪砖诪注 诇讛讚讬讗 讚讗驻讬诇讜 讘诇讻砖转爪讗 讞诪讛 谞诪讬 砖转讬 诇砖讜谞讜转 诪砖诪注 讜讗诪专讬谞谉 诇专讘讬 讬讜住讬 讝诪谞讜 砖诇 砖讟专 诪讜讻讬讞 讜讗"讻 讛讚专讗 拽讜砖讬讗 诇讚讜讻转讗 讘讜讜讚讗讬 诇讗 讙专注 注"诪 诇专讘 讬讛讜讚讗 诪诇砖讜谉 诇讻砖转爪讗 讚讛讬讬谞讜 诇讻砖转转谉 诪讬讛讜 诇拽诪谉 讘住讜讙讬讗 讚注"诪 砖转讞讝讬专讬 讗转 讛谞讬讬专 讗驻专砖 讘讝讛 注谞讬谉 讗讞专 讬讜转专 诪专讜讜讞 注"砖. 注讜讚 注诇讛 讘诇讘讬 诇驻专砖 讚诇诪讗讬 讚诇讗 住诇拽讗 讗讚注转讬讛 讚讛诪拽砖讛 讚讗讜诪专 注"诪 讻讗讜诪专 诪注讻砖讬讜 讗"讻 诪住转诪讗 讘注讬谞谉 转谞讗讬 讻驻讜诇 讘讻诇 转谞讗讬 讚注"诪 讚讗讬 诇讗 讻驻诇讬讛 诇转谞讗讬 讛诪注砖讛 拽讬讬诐 讜讛转谞讗讬 讘讟诇 讗注"讻 讚诇专讘 讬讛讜讚讗 讘讚讻驻诇讬讛 诇转谞讗讬 讗讬讬专讬 讜讗诐 讻谉 诇讗 砖讬讬讱 诇讜诪专 砖谞讬 诇砖讜谞讜转 诪砖诪注 讻诪讜 砖讗驻专砖 诇拽诪谉 讘讛讗 讚讗转拽讬谉 砖诪讜讗诇 诇驻讬 砖讬讟转 讛专讬"祝 讜讛专诪讘"诐 讜讛讙讗讜谞讬诐 讝"诇 讗诇讗 讚砖讬讟转 讛转讜住驻讜转 讗讬谞讜 讻谉 讻诪讜 砖讬讘讜讗专 砖诐 讜讻谉 诇驻讬 砖讬讟转 讛专诪讘"诐 讝"诇 爪专讬讱 讘讬讗讜专 讻诪讜 砖讗驻专砖 砖诐 讜讗"讻 讛讗讬 讚砖诪注转讬谉 爪专讬讱 注讬讜谉 讜讚讜拽 讛讬讟讘:





讬诐 砖诇 砖诇诪讛

